Тинчлик бўйича Нобель мукофоти лауреати эълон қилинди\n15:15 / 06.10.2017 24943\nЯдро қуролини тақиқлаш бўйича халқаро кампания (International Campaign to Abolish Nuclear Weapons, ICAN) тинчлик бўйича 2017 йилги Нобель мукофоти совриндори бўлди. Мукофот сайтида маълум қилинишича, ташкилотга «ядровий қуролдан фойдаланишнинг ҳалокатли гуманитар оқибатларига эътибор қаратиш бўйича ишлари» учун мукофот берилган.\nШунингдек, Нобель қўмитасининг таъкидлашича, ҳаракат «бундай қуролни тақиқлаш бўйича битим имзоланишига эришган».\nЯдро қуролини тақиқлаш ҳақидаги шартнома жорий йил 7 июлида ядровий давлатлар, жумладан, Россия, Буюк Британия, Хитой, АҚШ ва Франция қатнашмаган музокаралар натижалари бўйича қабул қилинганди.\nУнинг иштирокчилари ҳеч қачон ва ҳар қандай шароитда ҳам ядро қуролини тайёрламаслик, синовдан ўтказмаслик, ишлаб чиқармаслик ва тўпламаслик, қўлламаслик ва қўллаш билан таҳдид қилмаслик мажбуриятини олади.\nШартнома унга 50 давлат қўшилганидан сўнг 90 кун ўтиб кучга киради. Ҳозирга келиб ушбу ҳужжатни 53 мамлакат имзолади.\nАввалроқ тиббиёт («биологик соатлар» учун), физика (гравитациявий тўлқинларни кашф қилганлик учун), кимё (криоэлектроник микроскоп учун) ва адабиёт (Кадзуо Исигуро) бўйича Нобель мукофотлари соҳиблари маълум қилинганди.\nНобель мукофоти миқдори 2017 йилда тўққиз миллион Швеция кронаси (1,1 миллион доллар)ни ташкил этмоқда.\nТинчлик бўйича Нобель мукофоти 2016 йилда «Колумбиядаги можарони ҳал қилиш саъй-ҳаракатлари учун» Колумбия президенти Хуан Мануэль Сантосга берилганди.\nХуан Мануэль Сантос ва Колумбия революция қуролли кучлари раҳбари Родриго Лондоньо Эчеверри 27 сентябрь куни Картахена шаҳрида мамлакатда ярим аср давом этган қуролли можарони тўхтатиш ҳамда мустаҳкам ва барқарор тинчликни таъминлаш тўғрисида келишув имзолаган эди.\nУнга кўра, 2 октябрь куни Колумбияда музокараларни қонуний мустаҳкамлаш учун референдум ўтказилди. Унинг натижасига кўра, келишувга рози бўлмаганлар ғалаба қозонди. Тинчлик келишувига қарши 6,4 миллион (50,21 фоиз) киши овоз берганди.\nКим Чен Ин фарзандларининг сумкасида ядро қуроли бўлишини истамаслиги ҳақида маълум қилди


Коутиньо “Ливерпуль” учун ортиқ ўйнамоқчи эмас\n17 август, 2017, 18:05\n“Ливерпуль” клуби ярим ҳимоячиси Филиппе Коутиньо “Барселона”га ўтишни жуда-жуда истамоқда.\nMundo Deportivo нашрининг ёзишича, бразилиялик футболчи жамоа бош мураббийи Юрген Клоппга ортиқ “Ливерпуль” учун ўйнамаслигини маълум қилган. Аммо “Ливерпуль” ўйин тактикаларини ўзгаришсиз қолдирмоқда ва уни қўйиб юбормоқчи эмас.\nАввалроқ, Коутиньо “қизиллар” раҳбариятига ўзини трансферга қўйишни сўраб илтимос қилган эди, бироқ рад жавобини олган. “Барселона” эса ҳамон ПСЖга 222 млн евро эвазига ўтиб кетган Неймарга муносиб ўринбосар қидиришда давом этмоқда.


Сенатнинг тўйлар ҳақидаги қарори Конституция ва инсон ҳуқуқларига зидми? | Qalampir.uz\nСенатнинг тўйлар ҳақидаги қарори Конституция ва инсон ҳуқуқларига зидми?\nЖамият\t20 Сентябрь 2019 21:50 5253\nХабарингиз бор, жорий йилнинг 14 сентябрь куни Ўзбекистон Республикаси Олий Мажлис Қонунчилик палатаси Кенгаши ва Сенат Кенгашининг “Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирларни ўтказиш тартиби тўғрисида”ги қўшма қарори қабул қилинди. Унга кўра, тўй ва бошқа маросимларни ўтказишда маълум чеклов ва тартиблар ўрнатилмоқда.\nАлбатта, бу қарорни илиқ кутиб олганлар, яхши бўлди, деб фикр билдираётганлар талайгина. Бироқ, уни рад этишга уринаётган, Конституциявий эркинлик, инсон ҳуқуқлари топталяпти, деб иддао қилаётганлар ҳам бор. Сенатда бугун, 20 сентябрь куни бўлиб ўтган йиғилишда сенатор Иқбол Мирзо мазкур масалага тўхталди:\n“Ижтимоий тармоқларда бу қарорда конституцион ҳуқуқлар қанчалик кўзда тутилган, инсоннинг эркинликлари топталмаяптими, деган саволлар кўзга ташланди. Ўйлаб қарасангиз, бундай чекловларни ёқтирмайдиган одамлар ҳар хил найранглар қилиб кўради. Бу қарорда инсон ҳуқуқлари ҳеч қандай кўринишда чегараланаётгани йўқ. Буни ҳуқуқшуносларимиз ҳам тасдиқлаб беришди. Бу ерда ҳеч қандай конституцион ҳуқуқ ҳақида гап бўлиши мумкин эмас”, дейди шоир-сенатор.\nҚарор билан “Тўй-ҳашамлар, оилавий тантаналар, маърака ва маросимлар, марҳумларнинг хотирасига бағишланган тадбирларни ўтказиш тартиби тўғрисида”ги Низом ҳам тасдиқланди. Айни кунларда эса ушбу Низом жамоатчиликнинг фикри билан янада бойитилмоқда. У 2020 йил 1 январдан амал қилади. Иқбиол Мирзо қарор ва Низомга изоҳ бераркан, бу одамларнинг шахсий ҳаётига аралашиш эмаслигини таъкидлайди:\n“Биз уларга фалончининг қизини оласан ёки фалончининг ўғлига қизингни берасан, деб шарт қўяётганимиз йўқ. Тўйингни тартибли ўтказ деяпмиз, холос. Аксинча, сен бошқаларнинг ҳуқуқларини, бошқаларнинг тинчлигини бузмагин, кўчада тартибли ҳаракатлангин деяпмиз. Давлатнинг тимсоллари акс этган валютани сочиб, унинг устида ўйинга тушмагин деяпмиз. Ортиқча дабдабабозлик, ортиқча исрофгарчилик билан камбағал одамларнинг иззат-нафси, нафсониятига тегмагин деяпмиз. Биз инсофга чақиряпмиз. Агар инсофга чақириш Конституцияга зид бўлса, бу масалани алоҳида кўриш керак бўлади”.\nСенатор сўзида давом этиб, тўйларда ички ишлар ходимининг иштироки билан боғлиқ тарқалаётган гап-сўзларга аниқлик киритди.\n“Иккинчи савол шуки: нимага энди бу масалани назорат қилиш ички ишларга топшириляпти? Масала ички ишларга топширилаётгани йўқ. Қарорда ички ишларни хабардор қилиб қўйиш ҳақида гап боряпти. Ички ишларнинг жавобгарлиги кучайтириляптики, кортежлар ҳаракатланаётганида, “ЗАГС карвони” юрган пайтда хавфсизликка кўпроқ эътибор қаратилсин ва тўйхоналардаги тартиббузарликларни ҳисобга олинсин.\nҲаммамиз тўйларда бўламиз. Гапнинг очиғини айтадиган бўлсак, шу пайтгача бирорта жанжалсиз тўй кўрмаганман. Мен борган тўйларда ичиб олган йигитлардан иккитаси чиқиб олиб, албатта, ёқалашаётган бўлади. Бусиз бўлмайди. Ишчи ишларга шундай ҳолатларга эътибор беринглар дегани, тўйни ички ишларга топшириб қўйди дегани эмас-ку. Ички ишларга ўзини вазифасини бажариб, тартибни сақлаш юкланяпти. Одамлар эса ички ишлар ходими тўйхонага кириб, одамларни санайдими, деган гапларни чиқаришяпти. Бундай эмас, қарорни одамларга тўғри тушунтириш керак”.\nИқбол Мирзо Тўй\n27 Май 20:39 35126\n28 Май 21:12 34969\n29 Май 17:40 30436\n28 Май 08:06 26015\n29 Май 09:48 23345


Бош саҳифа Ўзбек шеъриятиЎзбек мумтоз шеъриятиУмидий (1835-1905)\nМунҳариф ўлди фалак, жавр ўлди кун-кундин зиёд,\nНа ҳабибимдан карам, на ўзлигимдан эътимод.\nБир ажойиб толеим бордурки, ман ҳайрон анго,\nСидқ ила қўйсам қадам ҳар ерға, қўзғолғай фасод,\nҲар ишимдан, қилмишимдан дўстлар хотир малул,\nҲар ҳунар қилсам зиён афзуну бозорим касод.\nБўлмишам ҳайрону лолў йўқ ҳабиби меҳрибон,\nКўзима олам қоронғу, гўри танг турган билод.\nЛутф этиб, ёраб, ўзинг кўрсат манго роҳи бақо,\nЛавҳи дилдан нақши фосидларни айлаб инхирод,\nБори нисён, ҳамроҳим йўқ, кўзлашим мулки адам,\nМинган отим лангу лоғар, йўқ қўлимда роҳи зод,\nНўш этиб мастонадур хамри жаҳолатдин Умид,\nШул жиҳатдин айламас охир ишин бир лаҳза ёд,\nАндалиби зордек дил қон қилиб, афғон қилиб,\nМавсуми гулни таманносида кўп нолон қилиб.\nБу жаҳони фоний гулзориға васл уммидида\nБеибо қўйдим қадам, ишқ отини жавлон қилиб.\nДилбарим зулфини чавгониға бу майдон аро,\nМақсадим, ўйнатса бошим гўйини ғалтон қилиб.\nШукрким, кўрдим жамолин толеим феруз ўлуб,\nШум рақиблардин ғамимни дил аро пинҳон қилиб,\nНеча йиллардин бери май ишқида махмур эдим,\nҲуббатуллоҳи шароб ичдим фидойи жон қилиб.\nБерди илкимга фалак шамъи муродим ёрутуб,\nКулбам ичра ёр ҳуснидан чароғ эҳсон қилиб.\nБўлмаюб навмид Умидийдек талаб водийсида,\nМанзилу мақсадға еттим ашкими резон қилиб.\nНафас торин чекиб, қаддингни хам айлар пано кам-кам,\nОлиб белдин мадоринг илгингға бергай асо кам-кам.\nТиларсен гар нажоти ғам, тажарруд боғини сайр эт,\nТааллуқ келтуруркан бошингға юз минг бало кам-кам.\nКўзингнинг гавҳарин саррофи олам олғай ўрнидин,\nБу тадбир ила айлар рўзғорингни қаро кам-кам.\nҚўлингдин кетса давлат мажмаидур бебақо ичра,\nУзарлар меҳру шафқат торини ҳар ошно кам-кам.\nМаҳори ихтиёрииг нафси баднинг илгиға берсанг\nГадо айлар сани юздин олиб шарму ҳаё кам-кам…\nҲаво бирла ҳавас нақшига дил берма жавонликда,\nЎтиб байрам куни алдин кетар ранги хино кам-кам.\nҚиёмат қойим ўлмоға етушса йил, яқин бешак,\nУлуғлардин адаб бермак, кишилардин ҳаё кам^кам.\nЙИГЧИ ЭШОН ҲАЖВИ\nДарбадар оламни қилди баччағар гумроҳ эшон,\nМакри шайтон бирла тадбир кўрсатиб пайдо эшон.\nЙўқ каромат бирла ёру қанча хотун-қизлари,\nҚайси хотун бўлса мухлис, ҳар сифат зебо эшон.\nМарғилондан қанча одам бордиларким кўрғали,\nТўн кийиб, қорни тўйиб раҳмат била суллоҳ эшон.\nМисвогидан ўт чиқормиш — баччағарнинг шуҳрати,\nҚатта иш бирлан қилурсан, муттаҳам, даъво, эшон.\nҚайси кофир, қайси чурчут қилди бу безорилиқ,\nСен хароми, беадаб, оламда бир танҳо эшон…\nБорди Сармсоқ хўжа эшон сан билан суҳбат қилиб,\nҚўй билан эчкини қилдинг анга кўп савғо, эшон.\nҚўрқамен тил очқали ул ким Қодирқул думадин,\nМуҳтарам билсин губур, ҳоким билан подшо, эшон.\nМанки қўрқдим аввало ёзсам губурга билдуруб,\nКамбағал бечораман, ҳайратда дил огоҳ, эшон.\nҚилмасунми ҳажв, аммо кўрса ҳам раммолида,\nЙўқ Умиди, муттаҳамдан бўхча ё сарпо, эшон.\nЭй андалиби хома, ҳамиша тарона чек,\nЁд айлагил жамолини, оҳи шабона чек.\nНаврўз кайфини яна кўздин учирмағил,\nМастоналиқ пиёласини ёна-ёна чек.\nЭй соқийи хужасталиқои тараб адо,\nКавсар нишон шаробингға юз нақди жон бақо.\nЛаб ташна, жон гурусна, кўнгул майға мустаманд,\nЛаълинг ҳақида айла мани ҳожатим раво.\nЭй соқий, бода баҳриға маллоҳи кишт ўлса,\nҲурона коса тутки, майли шароби биҳишт ўлса.\nДориламон майкададин қувмағил ғофил мани,\nҚурбони бўйи бодаи райҳон сиришт ўлса.\nЭй майфуруши асри шаҳ, Жамшиди анжуман,\nКелтур қадаҳни гардиша, шайдолиқ айла фан.\nҒам дафъиға ҳакими қазо амр этиб шароб,\nРанжи танимни дафъиға ҳозиқлиқ айла сан.\nБир кеча соқий май била кўнглумни сарафроз,\nЧўх айлади, қилиб эрдим жоним анго ниёз.\nИлгимда эрди зодаи ашъори хотирим,\nАйди тамом ўқуб кўруб, номин анго — Ниёз.\nБилки ул золим фалак гуллар намоён айлади,\nСабзалар бирлан чаман саҳнини бўстон айлади,\nҒунчалар лаълини кулгу бирла хандон айлади,\nТурфатул-айн ичра авроқин паришон айлади,\nБулбули шўридасин доғида нолон айлади.\nБирни тахти салтанат узра мақомини баланд,\nСарфарозу шодком айлаб эл ичра аржуманд,\nҲар таманносин муяссар, ҳар сўзин айлаб писанд,\nДушманин зору забун, олдида айлаб қайду банд,\nБетаҳоши ҳарна мақсудин фаровон айлади.\nБирни равшан қилди кўзгуйи жалодат давлатин,\nБирнинг орттурди дамодам ғусса бирлан кулфатин,\nМамлакат ичра қуриб бирни сарири шавкатин,\nБирни беҳуш айлабон, чеккан тамоми меҳнатин,\nБирни кулдурди, бирини бағрини қон айлади.\nБирни Мажнундек биёбон узра қилди дарбадар,\nОқизиб кўз йўлидин селобаи хуни жигар,\nГоҳи узлат кўчасида кездуруб шаб то саҳар,\nГоҳи ташлаб водийи фурқат аро бе поу сар,\nТелбаи саргаштаи кўҳу биёбон айлади.\nДод этай юз тил билан бу даҳри нофаржомдин,\nБир-биридан баттаринроқ бесубут айёмдин,\nҲар замон ком олмоқ истарлар мани нокомдин,\nКўргузуб май ўрнида заҳри ҳалоҳил жомдин,\nБенаво Умидийдек маҳбуси зиндон айлади.\nБўлсам, эй булбул, санингдек гулга ҳамдам кошки,\nВасл учун хилватгаҳи дилдора маҳрам кошки,\nҒайрдин айлаб қаму сирримни мубҳам кошки,\nИйди ҳуснидин топиб бир кеча байрам кошки,\nЧирмасам зуннорини белимға маҳкам кошки.\nАйру ўлдум ёрдин, ағёрлар кулди сабаб,\nДомани саҳрони туттум кўп чекиб ранжу тааб,\nУшлади бемеҳрлик роҳини ул ҳуро лақаб.\nМай сари тарки табассум айлабон ул шаҳдлаб,\nСўзлади ағёрима ман эмди ўлсам кошки.\nАйладим тарки ватан Мажнун каби мен бенаво;\nЖавр ила қилғоч рақиблар дилрабоимдин жудо.\nШамъи айшимни ўчурди бемаҳал боди сабо,\nБўлди олам саҳни кўзумға мани зулматсаро,\nЕтмасайди юз аламлар узра юз ғам кошки.\nАфзун ўла боражак ҳайрон уза расволиғим,\nҒам кетурди бошима ҳасрат туни танҳолиғим,\nИшқими фош айлади эл ичра бепарволиғим,\nДарбадар қилди рақиблар бирла базморолиғим,\nБўлмасамчи бевафолар бирла ҳамдам кошки.\nЭй харидори матои орифи бозори гул,\nАрғунунсози тараб ҳамону ҳар гулзори гул,\nТелбаи, ошуфтаи, мажруҳу пеши хори гул,\nАндалиби беватан қилди сари зуннори гул,\nСендек ўлсам бир нафас гул бирла ман ҳам кошки.\nБўлмади ошиқ бўлиб жоним, нигорим садқаси,\nЙўху борим васл ўлан ҳангоми борим садқаси,\nСаргарон бошим қудуми шаҳсуворим садқаси,\nҲар тарафдин нақди диним, гулузорим садқаси,\nДеса Мажнуне мани ҳам халқи олам кошки.\nЖон керакмас жисмим ичра ул паризод ўлмаса,\nТарки гулшан айларам ул қадди шамшод ўлмаса,\nЙўқ Умид, андин карам бир лутф ижод ўлмаса,\nМен каби юз қул боши йўлида барбод ўлмаса,\nБерса ул қотил шаробе тиғи ғам ҳам кошки.\nТелба Умидий қулинг беҳушу беидрокроқ,\nНўш этиб хамри жаҳолатдин тили нопокроқ,\nСўзани Маръям билан қилғил руфу чолокроқ,\nЖазмлик, яхши карамлик, меҳрибон кўрдум сани,\nТашладим бошим аёғингға ҳамон кўрдум сани,\nГавҳари меҳрингни жисмим ичра жон кўрдум сани,\nБу кўнгул ғамнокидин тО шодмои кўрдум сани,\nИстарам, ҳардамки бўлғай хотирим ғамнокроқ.\nШўх-шанг атфоллардин тегса кўп бағримга тош, —\nУз жазоси, қилди иш бесабрликдин бекенгош,\nТўкмака ушшоқ қонин қотили айлар талош,\nУйла мужгон ханжариға ёпушубдур дурри ёш,\nКим магар андин ятиме йўқтурур бебокроқ.\nҚўйгуча ёлғиз мани, жонимни ол, эй дилрабо,\nСансизин бир лаҳза лаззат йўқ тирикликдин манго,\nҚўйма бепарво қадам ҳар ёна майл айлаб яно,\nЛабларингдан ком олурда барча эл қулдур санго,\nЖон берурда бир қулинг йўқ бандадин чолокроқ.\nҚўйса гар гарди мазаллатни ризо аҳлига чарх,\nБошини фармондин индурмас, адо аҳлига чарх,\nКимиё билғай баногоҳ чашми во аҳлига чарх,\nОдамийлик туфроғин берса фано аҳлига чарх,\nОҳким, йўқдур киши аҳли вафодин хокроқ.\nЭйқачон бошим мани овези ул фитрок ўлур,\nҚоши ёсидин тегиб ўқ, сийнаси дарднок ўлур,\nҚон тарашшуҳ айлабон, олуда жисмим пок ўлур,\nНеча ўқлосанг Навоий, кўнгли захминроқ ўлур,\nКўрмагай, захмини тиккон сари бўлғой чокроқ.\nИборат мухтасар тавзиҳи ҳолам шарҳи исмат дошт.\nУсули дин каломам, як қалам мазмуни ҳикмат дошт,\n«Баҳори дониши» ақлам надорад фориғ аз кулфат,\n«Баҳористони» наврўзам қариби шоми кулфат дошт.\nНадонам «Равзатул аҳбоб», ки ёри ман фусун дорад,\nДили найранги ҳар бобаш ҳазорон фасли раҳмат дошт,\nБа «Наҳви» саргарон афтодаам аз ҳарфи иллатро,\nДили Мажнунам, аз Лайли, ки тўмори муҳаббат дошт…\nБа «Ахлоқи» ҳусн боби савоби шарҳи авродаш,\nВале «Руҳал-баён» тафсири ахлоқи ҳамидат дошт…\nБа ихлосат забонам мекунад вирди «Далоилро»,\nКаломи «Масиавий» тавсифи авсофи ҳамидат дошт.\nБа «Девони» дилам дар ҳар варақ доғи дигар дорад,\nКи ёри ман ба ағёрон «Баҳористон»и ишрат дошт.\nДили «Таҳзиби» ихлосам ба жаври маҳвашон хун шуд,\nКи «Маҳбубул қулуби» мо намедонам чи хислат дошт.\n«Ақойид» шарҳи мадҳаш мабҳаси зоти сифоти ў,\nБа васфи дафтари сонй чи авсофу, чи хислат дошт.\nКаломи ҳолу қолу мабҳаси дигар намедонам,\nКитоби мушкулоти дарси медорам-муҳаббат дошт.\nКалиди қуфли боби «Махфилорои» халойиқ шав,\nКи «Мифтоҳул жинон» мазмуни кашшофи жамилат дошт,\nКитоби «Шарҳи Мулло» Мавлавй Жомй Исомиддин,\nАсоси беқиёсу баҳси исми дилфиребат дошт.\nКаломат ҳоли дилро мекунад суғроу ҳам кубро,\nКи ёри ман намедонам: кадомин дину миллат дошт.\n«Нукоти» сирри мактуби муҳаббатро макун изҳор,\nКи ҳар як нуктааш мазмуни сад олам фазилат дошт.\nЗи дасте сарнигунафлок дар дил доғҳо дорад,\nУмедй нотавон дар мавзеъи Машҳад сукунат дошт.\nБУЛ КИТОБНИНГ НОЗИМИ МУЛЛАҚАБ БА УМИДИЙ БИР НЕЧА СУЗ «МАНТИҚ-УТ-ТАЙР»ДИН ФАСОНАГУДОЗЛИК БИРЛАН БАЁНҒА КЕЛТУРГОНИНИНГ БАЁНИ\nХаёли тезпари Семурғпарвоз,\nҲумоюн соясидин эшитур роз.\nЁзиб журъат билан мушкин қанотин,\nЧиқиб давр узра Ҳудҳуд қўйди отин.\nЙўлуқти мунга Семурғи жаҳонгард,\nСулаймон хизматига шуҳрати фард.\nДеди Семурғ:— Руҳ эрмиш шикорим,\nҲувайдо олам узра кору борим.\nҚанотимни шамоли тегса тўзон,\nУлуғ маҳкам бу Кўҳи Қоф паррон.\nЧўчуб панжамни зарбидин чунон бед,\nФалак титраб кирар ер узра хуршед.\nҒизо ҳар кунда ўн минг моҳи дарё,\nҚади минг бир қулоч, эн юз газ аммо.\nЗуҳал илгида учқун насри тайёр,\nМанго қуллуққа юз тил бирла иқрор.\nҲумоюн англабон Семурғ лофин,\nКушод этти тилидин сўз ғилофин.\nДеди:—Машҳур эрур ном ила соям,\nҲама шаҳларға зилли арши поям.\nАгарчи бўлса соямда шарофат,\nҚуруқ сўнгак емаклик манго одат.\nҚанот ганжиға ҳақ қилди хозин,\nБериб мифтоҳи истиғно ниёзин.\nЮмуб кўзни тамаъни донасидин,\nУзум олдим жаҳон мардонасидин.\nҚаноат даштида туштум бўлиб тоқ.\nАнинг-чун жумла эл, соямға муштоқ.\nТугатмай сўзни оғзидин Ҳумоюн,\nИтик чангалли бургут — тиғи вожун.\nПарафшонлик қилиб сўйи самода,\nЎйин кўргузди меърожи ҳавода.\nДеди:—Хуш савлатимдин шери жаён,\nҚадам босқой адаб бирла ҳар инсон.\nЕтарман тулкуға тавсун — ажалдек,\nУрарман панжа марги бемаҳалдек.\nТамоми жузви унсун хосиятвор,\nУнумдин телба итга ваҳшатим бор.\nАдо қилмай сўзин Бургут диловар,\nКелиб Қарчиғай лаб очти баробар:\nҲаво мавжида давр урсам замоне,\nТополмас ғози чиҳл мандин амоне.\nЎзин таърифин айлар ҳоло Лочин,\nБалодек келди ҳам очиб қулочин.\nДеди:— Мандин субоъи ҳар биёбон\nҚочарлар жойи хилват излашибон.\nКабутарлар кўзига тарҳи шаклим,\nБало янглиғ, алар гўштидур аклим.\nАли ўғли Ҳасан, шоҳи шижоат\nҚанотимни силолмай мурғи давлат.\nҚадим айём ул Султони Баҳром,\nКўтарган илгиға, айлаб кўп икром.\nПаримла куйдуруб хокистаримни,\nАсал бирла қўшуб мағзи саримни.\nЕса, фарзанди бўлмас эру хотун,\nБерур фарзанд бешак ҳаййи бечун.\nБу жанжол бирла етти шоҳи Туйғун,\nБўлуб табъи кудуратдин дигаргун,\nДеди:— Манман субоълар ичра олғур,\nШикор айлардадурман мушти пурзўр.\nБаробар ёнидин сўз айди Шунқор:\n— Йўқол, кет, кушлар ичра сан на даркор.\nИтолгу келди, Қирғий орқасидин,\nТурумтой, Чўли Чифак барчасидин.\nАли мерганки жўйга-қўйга дастёр,\nҚизитти маърака қадрича бозор.\nЧиғилбой бирла Қалхат, Фунг, Кулонгир,\nАлоқарға, Йиғлоқ қуш, Шабонгир.\nБулар ўз ҳолиға, қадрига боқа,\nТофибон жойи хилват тоқа-тоқа.\nТўкарга сайд қонин лофи бисёр,\nУрардилар ибосиз, масту ҳушёр.\nНа хуш сўз деб эди бир кун Навоий,\nКитоби «Хамса»да ҳикмат адойи:\n— Ифору сандалу сунбулға бозор,\nЎтунга бор жаҳон ичра харидор.\nЭшакмунчоқ харидориға даллол,\nНавоий мустаманд, ошуфта аҳвол…\nНизомий бирла Жомий, шайх Хусрав\nФалотун табъ, килкидур фалакрав.\nАлар бозори гавҳар ичра сарроф,\nТугалмас хирмани олмаса аллоф.\nЯрар ўз жойида шамширу найза,\nВале иш биткарур бечора игна.\nУмидий, гарчи элга хору абтар,\nСухан айтувға жойи фурсат истар.\n← Аввалги Аввалги Муаззамхон (1833-1917)\nКейинги → Кейинги: Мирий (1830-1899)


UFF.uz'да Сўровнома архиви\nҲозирда, Ўзбекистон миллий терма жамоасига қайси мураббий келиши керак, деб ҳисоблайсиз? Игорь Шквирин\nНомдор бошқа ҳорижий мураббий\nСамвел Бабаянни ўзи қолаверсин\nМенга фарқи йўқ, муҳими ЖЧ-2018га чиқсак бўлди\nЖАМИ ОВОЗЛАР СОНИ: 5913 та. Сиз учун ўзбек футболида амалга оширилган 4та ўзгаришдан қайси бири муҳимроқ? "Пахтакор" раҳбарияти ва мураббийлар штабидаги ўзгаришлар\n"Бунёдкор" раҳбарияти ва мураббийлар штабидаги ўзгаришлар\nТерма жамоалар марказининг тугатилиши\n"Futbol TV" телеканалининг очилиши\nҲамммаси ҳам муҳим\nЖАМИ ОВОЗЛАР СОНИ: 5214 та. Ўзбекистон термасининг Суриядан учралган мағлубиятининг бош сабаби нима? Мураббий кучсиз ва тактикани билмайди\nФутболчилар ўйнамай қўйган\nОб-ҳаво таъсир қилди\nСурия шундоқ ҳам кучли\nВиталий Денисовнинг йўқлиги панд берди 470 (3.9%)\nЗахирадан тўғри фойдалана олмадик\nЭнди менга барибир\nЖАМИ ОВОЗЛАР СОНИ: 12100 та. Ўзбекистон миллий терма жамоаси Сурия ва Қатарга қарши ўйинларда неча очко жамғара олади? Иккисини ҳам ютади ва 6 очко олади\nБитта ютиб, битта дуранг ўйнайди ва 4 очко олади\nБитта ютиб, битта ютқазади ва 3 очко олади\nИккисини ҳам дуранг ўйнайди ва 2 очко олади\nБитта дуранг, битта мағлубият ва 1 очко олади\nИккисини ҳам ютқазади ва 0 очко олади\nЖАМИ ОВОЗЛАР СОНИ: 2651 та. Агар сиз Хитой клубларидан бирининг хўжайини бўлганизда қайси ҳужумчини жамоангизга олиб келардингиз? Алексис Санчес\nЖАМИ ОВОЗЛАР СОНИ: 6200 та. Ўзбекистон миллий терма жамоаси Грузия ва Арманистонга қарши ўртоқлик учрашувларда неча очко йиға олади? Иккитасини ҳам ютади ва 6 очко жамғаради\nБитта ютиб, битта дуранг ўйнайди\nИккисини ҳам дуранг ўйнайди\nБитта ютиб, битта ютқазади\nИккисига ҳам ютқазади\nМенга фарқи йўқ, муҳими расмий ўйинларда очко олиш\nЖАМИ ОВОЗЛАР СОНИ: 906 та. Англия Премьер-лигасида шу йилнинг охири келиб қайси жамоа 1-ўринда бўлади? Арсенал\nЖАМИ ОВОЗЛАР СОНИ: 7129 та. Ўзбекистон миллий терма жамоасининг Жанубий Кореяга қарши сафар ўйинида қандай натижа қайд этилади? Мағлубиятга учрайди\nҲар қандай натижага розиман, агар Эрон ҳам очко йўқотса\nЖАМИ ОВОЗЛАР СОНИ: 2410 та. Сизнингча, дунё футболи тарихида қайси футболчи энг кучлиси бўлиб қолаверади? Пеле\nЖАМИ ОВОЗЛАР СОНИ: 13765 та. Бу йилги Англия чемпионатида қайси жамоа ғолиблик учун энг кўп имкониятга эга? Арсенал\nЖАМИ ОВОЗЛАР СОНИ: 8763 та. 1 2 3 » Сўнгги ›\tЧемпионатлар\nМухлислик надур... Нортой ва Парпи


Қорачиқ > Маҳаллий хабарлар > Туркистонда ноёб дендропарк қурилмоқда\nТуркистонда ноёб дендропарк қурилмоқда\nВилоят ҳокими Умирзақ Шукеев шаҳарга киришда бунёд этилаётган дендропарк қурилишини назорат қилди. 28 гектарга тенг яшил ҳудудда турли мевали дарахтлар билан кўп йиллик ўсимликлар ўсади. Парк ичида амфитеатр, фавворалар ва сунъий кўприклар ҳам қурилади.\nУшбу ноёб лойиҳа раҳбарларига вилоят ҳокими қурувчиларни кўпайтиришга кўрсатма берди. Умирзақ Шукеев “Қурилишга кам ишчи жалб этилган. Кечаю кундуз тинмасдан ишлаш керак, сизларга маблағ ажратилган. Аввал дарахтларни суғориш тизимини йўлга қўйиш керак. Бундан ташқари, сунъий кўл ҳажмини кенгайтириш керак. Ва энг асосийси болалар майдончаларини қуришда сифат ва хавфсизликка қаттиқ эътибор қаратинг” деди.\nБу билан бирга ҳоким биринчи президент парки, аттракцион парки, Нурсултон майдони ва Яссавий музейини кўриб чиқди. Вилоят ҳокими ободонлаштириш ва кўкаламзорлаштириш бўйича ишларни тасдиқланган графикка кўра якунлашга кўрсатма берди.


Коронавирус ўқув марказларига қандай таъсир кўрсатди? Жаҳонгир Пўлатов рентабелликни қандай сақлаб қолиш ҳақида\nMFactor лойиҳаси доирасида Cambridge ўқув маркази асосчиси Жаҳонгир Пўлатов билан «Ўзбекистонда таълим ва ўқув марказлари келажаги» мавзусида суҳбат уюштирилди. Дастур давомида Жаҳонгир Пўлатов таълим соҳасига оид саволларга жавоб қайтарди.\n– Ўқув марказини очишда нималарга аҳамият бериш керак?\n– Таълим соҳасининг ривожланишида хусусий таълимнинг ўрни катта. Чунки фақатгина хусусий таълимда креатив ғоялар, янгиликлар биринчи бўлиб йўлга қўйилади. Хусусий таълим таълим тизимида янги трендларни йўлга қўйишда ёрдам бериши мумкин.\nЎқув маркази очишда ҳозирда бироз кутиб туришни маслаҳат берган бўлардим. Ҳозир жой қидириб, таъмирлашга пул сарфлаб, инвестиция киритиб, пулларни сарфлаб қўймасдан нақд пулни ушлаб туриш керак. Ҳозир дарҳол бизнес очадиган пайт эмас. Ўйламанки, вазиятни кўриш керак. Мисол учун, ёзда, сентябрь ойида вазият қандай бўлишини кўриш керак. Ана ундан кейин хулоса қилиб, ўқув маркази очиш мумкин деб ўйлайман. Ёзда вақтни тайёрланишга сарфлаш мумкин: соҳани чуқурроқ ўрганиш, жамоани йиғиш, концепция, бизнес режа тайёрлаш. Кузда вазиятга қараб, фаолият бошласа бўлади.\nЎқув марказларига ишга қайтишга рухсат берилса ҳам вазият қандай бўлиши ҳақида тасаввуримиз етарлича эмас.\nЯъни масалан, ўқув марказларида битта хонада 5-8 нафардан ортиқ ўқувчи ўтирмасин дейилиши мумкин. Бу тушумга таъсир қилади. Тушумни илгари ўқув марказининг барча хоналарини ўқувчилар билан тўлдириш ҳисобига ўстирган бўлсак, энди бу нарсага табиий чеклов бўлиши мумкин. Биз истасак ҳам ўқув марказининг барча хоналарини тўлдириб, 10-15 нафардан одам йиға олмаслигимиз мумкин. Шу сабабли ҳозир ўйлаб, қандай чекловлари бўлиши мумкинлигини кузатиб турадиган пайт. Шундан келиб чиқиб, бизнесга кириш керак.\nАгар ўқувчилар сони 2-3 бараваргача қисқартирилса, ўқув марказини юргизиш ҳаттоки норентабел бўлиши, яъни бу катта фойда келтирмайдиган бизнесга айланиб қолиши мумкин. Ана шундай кутилмаган ҳолат бўлиши мумкин. Шунинг учун ҳозирдан бино олиб, уни таъмирлашга киришишни тавсия қилмайман. Бироз кутиб, вазият барқарорлашгач, кейинги қадамларни қўйиш керак деб ўйлайман.\nЖаҳонгир Пўлатов ўқув марказига бино ижараси учун тўлов миқдорини камайтириш бўйича ижарачи билан келишишни бизнес рентабеллигини сақлаш бўйича ечим деб ҳисоблайди. Агар ижара тўлови миқдори пасайтирилмаса, таслим бўлиш керак эмаслигини айтиб ўтди.\n– Ўқувчилар сонини кўпайтиришга ҳаракат қилиш керак. Ҳаттоки, табиий чеклов, мисол учун бир хонада 8-10 ўқувчи ўқитинглар дейилган тақдирда ҳам онлайн ўқитиб бўлса ҳам ўқувчилар сонини кўпайтиришга ҳаракат қилиш керак. Офлайнга ҳамма қайтгани билан айрим ота-оналар фарзандини ўқув марказига юборишга қўрқади. Ҳали вакцина топилмади, касал юқтириб олиш эҳтимоли мавжуд, деб ўқув марказига бормай қўя қолгин дейиши мумкин. Ўқувчиларнинг муайян қисми онлайнда қолиши мумкин. Онлайнда қоладиган қисмини ҳам ўзига мижоз қилиб олиш учун офлайнга қайтилган тақдирда ҳам онлайнни сақлаб қолиш керак.\nЖаҳонгир Пўлатов Ўзбекистондаги қайси университетларга ўқишга киришни тавсия қилиши ҳақидаги саволга жавобан университетни унинг мавқейи, кириш осонлигига қараб танлаш нотўғрилиги, танланган университет келажакда қандай инсон бўлишни истасангиз, ўша соҳага сизни яқинлаштириши, ўша соҳадаги билимларни бериши кераклигини айтиб ўтди.\n– Университет мақсадларга эришишда ёрдам берадиган бир восита деб қарашларини тавсия қилган бўлар эдим. Мисол учун, мен тадбиркор бўлмоқчиман. Бунинг учун мен университет қидираман, яъни қайси университетда ўқисам, тадбиркорлик бўйича ўзимга керакли билимларни оламан деган саволни ўзимга бераман. Ёки ҳуқуқшунос, молиячи, шифокор бўлмоқчиман. Бу ерда масаланинг моҳияти - университет танлашдан олдин келажакда ким бўлмоқчи эканимиз ҳақида олдимизга мақсад қўйиб олиш. Ана ундан кейин университет танласак бўлади. Қайси йўналишлар бўлса, ўша йўналишлар танланади.\nВестминстер университети, Сингапур институти [Сингапур менежментни ривожлантириш институти] зўр, TEAM университетига киринглар деб айтишим мумкин. Лекин у инсоннинг соҳаси бўйича тўғри келмаса, улар учун фойдасиз. Қайси университет зўр деган умумий саволга мен жавоб бера олмайман. Лекин улар тадбиркор бўлиш учун қайси университетда ўқиш керак дейишса, бу саволга жавоб беришим мумкин.\nТадбиркор бўлиш учун университет тавсия қиладиган бўлсам, энг зўр сценарий: тадбиркор инсон бир нарсани тушуниши керакки, у тадбиркор бўлишида университетнинг роли бор. Лекин университетнинг роли 80-90 фоиз эмас. Университетда ҳамма фанлардан яхши ўқимаса, қизил диплом олмаса, тадбиркор бўла олмайди дегани эмас. Тадбиркорлик – ҳаракат, динамика. Жуда тез ҳаракат қилишингиз, ўзингиздаги soft skills, яъни кўникмаларни ривожлантиришингиз, тўғри қарор қабул қилишингиз, стрессларга чидамли бўлишингиз, вақтни тўғри бошқаришингиз керак. Яъни, тадбиркорга университетда ўргатилмайдиган нарсалар керак бўлади. Шу сабабли тадбиркор бўлмоқчи бўлган инсонлар шундай университет танлашлари керакки, бу уларга базавий билим берсин, шу билан биргаликда ўзи учун кўпроқ бўш вақт қолдириши керак.\nТадбиркор бўлмоқчи бўлган инсон университет танлашда эътибор бериши керак бўлган мезонлар:\n1. Олинадиган билимларнинг келажакда уларга керак бўлиши;\n2. Университетга кириб, қўшимча бўш вақтга эга бўлиш.\nХудди шу ўринда университет танлаётганларга менинг тавсиям: биринчи ўринда, танлаган университетингиз келажакда қандай инсон бўлишни истасангиз, ўша соҳага сизни яқинлаштириши, ўша соҳадаги билимларни керак. Университетни унинг мавқейи, кириш осонлигига қараб танлаш нотўғри деб ўйлайман. Чунки бу вақтни бекорга сарфлаш бўлади.\nТўлиқ суҳбатни MFactor`нинг Youtube`даги саҳифаси орқали томоша қилиш мумкин.


Бухоро вилоятининг Ғиждувон туманида пневматик тўппончани қурол сифатида намойиш қилиб, безорилик қилган Captiva ҳайдовчиси қўлга олинди. Бу ҳақда «Дарё» хабар қилди.\nТошкентда тун вақтида аянчли ЙТҲ содир бўлди\nMuzaffar 22 июл 2019 15:06\nБахтиёр 22 июл 2019 15:52\nХали бу бошланиши кеч бўлмасдан йиғиштиринглар бундай қорарларни.\nXMan 22 июл 2019 16:43\nbu hali kopeyka\nМанглие Дониер 22 июл 2019 18:47\nУзбекистонда травматик куролларни ишлатишни такиклаш лозим, бизни халкимизга бундай куроллар олиб юриш тугри келмайди. Олиб юришга рухсат бериш мумкин фукаро качон ичмайдиган булса.\nТулкинжон Ибрагимов 23 июл 2019 02:38\nМана бошланди точни биров яримни бошини ё ўлади ёки қамалади\nБиринчи пневматик кейин пм кейин акм кейин плимёт кейинчалик танка\nЖамшид 23 июл 2019 07:26\nКурол Тугрисида Карорни чикардинг,,,:МАНА ЭНДИ ОКИБАТИНИЯМ КУРИБ КУЙ,,,,,ИФЛОСЛАР


20:45 / 26.05.2019 11138\nАммо ўша пайтда бу мен учун шок эди. Мен чидай олмаганман. 14 ёшли укамни мактабда қийнашган. Одамлар онамга жуда ёмон гаплар айтишган. Интернетда оиламга таҳдидлар бўлди. Ўз уйимизга, шаҳримизга бу қадар бегона бўлиш мумкинлигини ҳис қилиш қийин эди. Ёзда мен кетдим, лекин оиламдагилар ўшандай ҳаётни яшашда давом этишди. Жуда қийин бўлган, шундай бўлса-да, ўша қароримдан пушаймонман, дейишим қийин.


Beeline корпоратив мижозларга ярим соатгача бепул халқаро мулоқотни тақдим этмоқда - Terabayt.Uz\n"Beeline Business" Business тариф режалари тўплами янгилангани ҳақида хабар беради. Энди корпоратив мижозларга ҳар ой «Билайн Россия»га қўнғироқларни амалга ошириш учун халқаро дақиқалар тақдим этилади.\nBusiness Silver, Business Gold вa Business Platinum тариф режаларида ҳар ой 10, 20 ва 30 дақиқа мос равишда тақдим этилади.\nТақдим этилган дақиқалардан фойдаланиш учун корпоратив абонентда «Халқаро кириш» хизмати ёқилган бўлиши лозим. Ёқилган дақиқалар сарфланиб бўлгач, Билайн Россияга амалга оширилган чиқиш қўнғироқлари тариф режасига асосан ҳисобланади.


Геленжикдаги «Путиннинг қасри» қурилишида ўзбеклар ҳам иштирок этган - Zamin.uz\nГеленжикдаги «Путиннинг қасри» қурилишида ўзбеклар ҳам иштирок этган\nРоссиялик мухолифатчи Алексей Навальнийнинг Коррупцияга қарши кураш фонди (ККФ) «Путиннинг қасри» ҳақидаги суриштирувини эълон қилгач, кўплаб нашрлар ва агентликлар бу мавзуда ўз текширувларини бошлаб юборди. Хусусан, BBC Russia «қаср» қурилишида турли вақтларда қатнашган 15 нафарча ишчилар билан суҳбатлашиб чиқди.\nУлардан бири, «қаср» ҳудудида 2011 йил кузида бўлган ишчининг айтишича, «қаср»ни 2011 йил 8 октябрь кунига (7 октябрь — Путиннинг туғилган куни) қуриб битказиш ва топшириш учун шошилишган. «Шу куни ‘дода’ келиши керак эди, улар қаср эгасини шундай деб аташарди», — дея аниқлик киритди у. Ушбу санани бошқа ишчи ҳам тасдиқлади. Аммо ўша куни қаср эгаси келганми, йўқми — уларнинг хабари йўқ.\n«Худди Миср пирамидалари қурилишига тушиб қолгандек ҳис қилувдим ўзимни — биринчи таассуротим шундай бўлганди. Тахминимча, ўшанда қурилишда 1,5 мингга яқин одам ишлаган. Ҳарбийлар, ўзбеклар, руслар, барчаси аралаш эди. Жуда шошаётган эдилар», — дея эслайди у.\nШунингдек, мақолада қурилишнинг бошқа турли иштирокчилари шунча вақт давомида бунёд этилган қаср айни пайтда бутунлай қайта қурилаётгани, унинг баъзи қисмларини моғор ва замбуруғ босиб кетгани ҳақида ҳам гапириб берган.\nЭслатиб ўтамиз, 19 январь куни асосчиси мухолифатчи Алексей Навальний бўлган Коррупцияга қарши кураш фонди «Путин учун қурилган қаср» ҳақида катта суриштирувни эълон қилди.\nҚаср ФҚХ томонидан қўриқланади, у ер учиш тақиқланган ҳудуд, шунингдек, қасрга денгиз томондан сузиб бориб ҳам бўлмайди, дейилади суриштирувда.\nКейинроқ Россия президенти Владимир Путин Коррупцияга қарши кураш фонди (ККФ) суриштирувида тилга олинган Гелинжикдаги қасрга на у, на унинг қариндошлари эгалик қилишини билдирди. «У ерда менинг мулким сифатида кўрсатилган нарсаларнинг ҳеч бири на менга, на менинг яқин қариндошларимга тегишли эмас ва ҳеч қачон тегишли бўлмаган. Ҳеч қачон», — деди Владимир Путин. “Замин” янгиликларини “Инстаграм”да кузатиб боринг\n«Путиннинг қасри» ҳақидаги фильмга Навальнийнинг Германиядаги вилласи тўғрисидаги сюжет билан жавоб берилди\n8-02-2021, 15:23, Дунё\n25-01-2021, 20:23, Дунё\n20-01-2021, 14:05, Дунё\n21-01-2020, 06:28, Дунё\nБританияда шаҳзоданинг тўйи муносабати билан легодан қаср барпо этилди\n10-05-2018, 21:20, Дунё


Трамп Мексика билан чегара девори қанчага тушишини маълум қилди\nАҚШ президенти Дональд Трампнинг фикрича, Мексика билан чегара ҳудудларида девор барпо қилиш 18 млрд доллар ёки ундан арзонроқ туради. Бу ҳақда у Fox News телеканалига берган интервьюсида баёнот берди.\n"Девор 40 млрд долларга айланишини айтишди. Унинг қиймати бу рақамга умуман яқинлашмайди. Гап унинг ярмидан камроғи ҳақида бормоқда", - деган Оқ уй хўжайини.\nТрампнинг изоҳ беришича, тоғлар ва дарёлар ҳам табиий тўсиқлар вазифасини ўтайди. "Бу жойларга девор керак эмас", - деган президент. "Ўйлашимча, 18 млрд доллар ёки ундан камроқ бўлади, - деган Трамп. – Ҳозир биз прототиплар ишлаб чиқаяпмиз, кейин танлаймиз".\nЭслатиб ўтамиз, АҚШ ва Мексика чегарасида девор барпо этиш Трампнинг сайловолди ваъдаларидан бири ҳисобланади.


Халқаро эксперт Ўзбекистонда болаларни мажбурий ишлатишга қарши чоралар кўрилаётганини эътироф этди\n10:20 / 11.09.2015\nБола ҳуқуқлари бўйича халқаро эксперт Ренате Винтер Ўзбекистонда болалар меҳнатидан фойдаланишга қарши курашда маълум силжишлар борлигини эътироф этди.\n“Болалар меҳнатига йўл қўймасликда силжиш борлигини алоҳида қайд этиб ўтиш лозим. Мамнуният билан шуни эътироф этаманки, биз бундай ҳолатларни қайд қилмадик, бу ўтган йили ХМТ ва бошқа халқаро ташкилотлар ўтказган мониторинг натижаларини яна бир бор тасдиқлайди”, - унинг сўзларини келтиради “Жаҳон” ахборот агентлиги.\n2014 йил апрелида Ўзбекистон ҳукумати ижтимоий ҳамкорлар ва ХМТ билан 2014-2016 йилларга мўлжалланган дастурни имзолаган эди. Унга кўра ХМТ болалар меҳнатидан фойдаланишни йўқ қилиш миллий дастурини қўллаб-қувватлаган эди.


«Керак бўлганида охирига етказиб қўйишарди» – Путин Навальнийнинг заҳарланиши ҳақида гапирди\n19:27 / 17.12.2020\nРоссия президенти Владимир Путин мухолифатчи Алексей Навальнийга ФХХ ходимлари томонидан суиқасд уюштирилган бўлиши мумкинлиги ҳақидаги суриштирув бўйича саволга жавоб берди. У бу суриштирувни «Америка махсус хизматлари материалларининг легаллаштирилиши» эканини қайд этди. «Махсус хизматлар уни кузатиши керак. Аммо бу уни заҳарлаш керак дегани эмас», деган Путин.\nНавальний ҳақидаги савол Life нашри мухбири томонидан берилди. У Bellingcat, The Insider, Der Spiegel ва CNN суриштирувларини тилга олиб, Навальнийни ким заҳарлагани ва бу ҳолат бўйича нега ҳамон жиноий иш очилмаганини сўраган.\n«Бу кимга керак?»\n«Берлин клиникаси мижозига келадиган бўлсак, айрим гапларни такрорлайман», деган у одатига кўра Навальнийни фамилияси билан атамай.\n«Песков менга қандайдир суриштирув ҳақида гапирди ва ишонинг, бу суриштирув эмас, АҚШ махсус хизматлари тарқатган маълумотнинг легаллаштирилиши, холос. Нима, биз улар локацияларни текшираётганини билмаймизми? ФХХ ва бошқа хизматларнинг ходимлари буни яхши билишади. Улар қаерда жойлашувини яширмай телефондан фойдаланиш кераклигини ҳам билишади.\nБиласизми, Берлиндаги клиникада бўлган бу шахс АҚШ махсус хизматларининг қўллаб-қувватловида. Шундай экан, махсус хизматларимиз бошқа мамлакатларнинг махсус хизматлари билан мулоқотда бўлган одамни кузатиши табиий.\nАммо бу уни заҳарлаш керак дегани эмас. Агар буни хоҳлаганимизда, охиригача етказиб қўйган бўлардик», деди Путин.\nНавальнийнинг матбуот котиби Кира Ярмиш президент сўзи якунида кулиб юборганига эътибор қаратган.\nЗачем его травить, кому он нужен? Хаха. Если уж хотели бы - довели бы до конца.\nНапоминаю, это говорит президент страны pic.twitter.com/tHKOozEUsS\n— Кира Ярмыш (@Kira_Yarmysh) December 17, 2020\nПутин ўзига қаратилган танқидларни унинг мавқейидан фойдаланишга уринишдан иборат лўттибозлик деб атаган ва деган: «Мен шундай калибрдаманки, миллий миқёсда». У бундай услуб бутун дунёдаги сиёсий курашларда қўллаб келинишини қайд этиб ўтган.\n«Бундай ҳийла-найранглардан фойдаланмаслик керак. Нималарга қодирлигингни муайян ишлар ёки дастурлар орқали кўрсатишинг керак», деган Путин.\nРоссия президенти ўзининг оиласи ва атрофидагилар ҳақидаги журналистик суриштирувлар ортида АҚШ давлат департаменти ва Америка махсус хизматлари туради деб ҳисоблайди. «Қандай бўлмасин бу уларнинг кўрсатмалари бўйича амалга оширилди. Бу кўриниб турибди», деган у.\nПутин яна бир марта Навальнийнинг рафиқаси унга мурожаат қилгани ва шундан кейин жамоага «уни [Навальний] Германияга даволаниш учун олиб кетишга кўрсатма бергани» ҳақида гапирди. У аввалроқ «Валдай» клубида ҳам шуни иддао қилганди.\nПутин Лавровдан кейин\nНавальнийнинг заҳарланиши билан боғлиқ суриштирув бўйича биринчи бўлиб изоҳ берган россиялик амалдор Россия ташқи ишлар вазири Сергей Лавров бўлганди. У шу кунларда «бундай хабарларни ўқиш мароқли экани» ҳақида гапирганди.\n«Аммо бу янгиликни тақдим этиш услуби бир нарсани англатмоқда: ғарблик ҳамкорларимизда қандайдир ахлоқий нормалар йўқ, нормал дипломатик иш тутиш маҳоратига эга эмаслар, фактларни аниқлашда халқаро-ҳуқуқий нормаларга риоя этишмайди», деганди Лавров Загребга ташрифи вақтида.\n«Уларнинг мантиғи шундай: биз, масалан, Германия махсус хизматларининг Навальнийнинг заҳарланиши бўйича янги фактларини эълон қилдик, Москва эса икки кундан буён жим. Сукут сақлаяптими, демак, айбдор. Бундай ёндашувдаги нуқсон ақли расо ҳар қандай одам учун кўриниб туради», дея қўшимча қилганди вазир.\nКремл Навальнийнинг заҳарланиши билан боғлиқ журналистик суриштирув бўйича изоҳ бермаган, Россия президенти матбуот котиби Дмитрий Песков эса ўзининг кунлик брифинглари 15 ва 16 декабр кунлари ўтказилмаслигини маълум қилганди.\nBellingcat, Der Spiegel ва CNN нашрларининг қўшма суриштируви 14 декабр куни эълон қилинганди. Унинг муаллифлари Навальнийнинг заҳарланишига уни тўрт йилдан буён кузатиб келган ФХХ ходимлари алоқадорлиги тўғрисидаги тахминни илгари суришганди.\nХусусан, журналистлар Навальнийни аввалига Новосибирскда, кейин Томскда кузатган ФХХ ходимларининг номлари ва суратларини келтиришганди. Яна беш нафар ходим ишнинг боришини назорат қилишган, уларнинг айримлари Навальний бўлган самолёт шошилинч қўнган Омскка етиб келишгани айтилганди.\nНавальний Россияга қайтди. Унинг самолёти йўналишни ўзгартириб, бошқа аэропортга қўнди


БАЧАДОН БЎЙНИДАГИ ТИҚИЛМА ХАВФЛИМИ? | Суғдиёна биринчи аёллар электрон журнали\n«Туғруқ пайтида қиндаги тиқилма (пробка) чиқиши қийин бўлди. Менимча туғруғимнинг қийин ўтишига ҳам айнан шу сабаб бўлган. Айтинг-чи, бу қандай модда, у ҳамма аёлларда бўладими?» Нозима СОЛИЕВА, Тошкент вилояти Туғруқ жараёни ҳар бир аёл учун жиддий ва ҳаяжонли онлардан бири ҳисобланади. Ундаги ҳар бир ҳолат хавф туғдирмаслиги учун аёллар бу ҳақда имкон қадар кўпроқ маълумот олишга интилишлари яхши, албатта. Чунки баъзан бу давр ўтиб бўлгач, аёл нима учун қийналдим, нега шундай бўлди, дея ўзини-ўзи қийнайди ва кейинги ҳомиладорликларда ҳам айнан шу ҳолатнинг рўй беришидан чўчийди. Муштариймининг мурожаати юзасидан саволга шифокор-гинеколог Муяссар Назировадан жавоб беришини сўрадик. ВАЗИФАСИ НИМА?\nБўлажак оналар шифокор кўригида «бачадон бўйни ёпиқ», деган гапни эшитган бўлсалар керак. Лекин нима учун бу аъзо ёпиқ, умуман ҳомиладорлик даврида уни нима ёпиб туради, билишни истайсизми? Бачадоннинг танаси ва бўйни фарқланади. Бачадон танасида ҳомила ривожланади, у ер жуда тоза (стерил) ҳисобланади. Бачадон бўйнида кичик бир канал бор (бачадон оғзи) у орқали бачадондан ҳайз қони чиқиб кетади, эрлик уруғи эса аксинча у ерга киради. Худди шу каналда махсус безлар бор. Улар шиллиқ модда ишлаб чиқаради. Ушбу модда ҳар бир аёлда ишлаб чиқилади ва худди тухум оқидек шилимшиқ кўринишда бўлади. Унинг ранги ва қуюқлиги ҳайз давридаги гормонлар таъсирида ўзгаради. (алоҳида)\nАвваллари УТТ текшируви оммавийлашмаган пайтларда аёлнинг қинидан ажраладиган ушбу моддага қараб, шифокорлар аёлда овуляция бошландими, у қандай кечиши ҳақида тегишли маълумотлар олишган. Яъни, бир томондан ушбу шилимшиқ модда аёл саломатлигини билдирувчи омил ҳисобланган. ТИҚИЛМА ҲИМОЯМИ?\nҲомиладорлик даврида бу шилимшиқ модда анча қуюқлашади ва бачадон бўйни каналини тиқилма сингари ёпиб қўяди. Чунки бачадон тоза бўлади. Қин эса бундан мустасно. У ерга ҳар хил инфекциялар кириши жуда осон. Ҳомиладорлик даврида эса аёл бу инфекцияларга ўта мойил бўлиб қолади. Бу табиий ҳимоя ҳомиладорликнинг сўнгги дамларигача онани ҳар хил вирус, микроблар ҳамласидан сақлаб туради. Туғруқдан бир оз олдин ҳамма аёлларда бу жараён турлича, баъзиларда туғуруқдан 7-10 кун олдин, баъзиларда туғишдан 2 соатдан олдин гормонлар таъсирида юмшаб, кўчиши мумкин. Ушбу тиқилманинг тушишини кўпроқ янги туққан аёллар пайқаб қолишади. Бу кўпинча аёл чўмилганида ёки уйқудан турганида, ҳожатга борганида рўй бериши мумкин. Тиқилманинг ранги оқдан сарғишгача, баъзан қон аралаш бўлиши мумкин. ДИҚҚАТ ҚИЛИНГ!\nШилимшиқ модда 36 ҳафтадан олдин, қон аралаш кўчса, зудлик билан шифокорга мурожаат қилиш керак. Чунки бу ерда гап йўлдош кўчиш хавфи ҳақида кетмоқда. Бу эса муддатдан аввал туғруқ юз бериш эҳтимолини оширади. МУАММО БОШҚА\nБарно ҲОЖИМИРЗАЕВА тайёрлади.Twitter НравитсяSocButtons v1.5


⇒ jamoatchilik.uz: таклифлар кўп. Энди-чи?\n12 Авг. 2019 й. "Тараққиёт Cтратегияси" маркази\nМаълумки, жорий йилнинг 6 август куни “Тараққиёт стратегияси” маркази ва “Юксалиш” умуммиллий ҳаракатининг қўшма лойиҳаси – “jamoatchilik.uz” онлайн платформаси ишга туширилган эди.\nАйни пайтга қадар ушбу платформага юборилган таклифлар сони қарийб 500 тани ташкил этмоқда. Фуқароларнинг давлат ва жамият ҳаётини янада яхшилаш, ислоҳотларга эътибор билан ёндашиш истагини келиб тушаётган таклифлар, билдирилаётган фикрлар яққол кўрсатиб турибди. Уларнинг аксарияти ўзида муайян муаммо ва унинг ечими борасида аниқ ёндашувни акс эттиради. Галдаги вазифа эса, муҳокамалар жараёнида ўртага ташланган таклифларни янада бойитиб, тегишли тартибда амалиётга татбиқ этиш чораларини кўришдан иборат. Зеро таклифлар қиммати уларни амалиётга тўғри татбиқ этиш, бунинг ортидан инсонлар турмуши яхши тарафга ўзгариб, ислоҳотлар ҳаётийлиги таъминланишидадир. Шундан келиб чиқиб, фуқароларнинг куюнчаклиги ва эътиборини тўғри эътироф этиш ва пухта ўйланган таклифлар фақатгина ҳисоботларда қолиб кетишининг олдини олиш ташкилотчилар учун айни пайтда бош мақсадга айланган. Бинобарин, платформа фаолияти ҳафталик таҳлил қилиниб, оралиқ натижалар бўйича жамоатчилик хабардор этиб борилишига оид вазифа ҳам ана шу масъулият маҳсулидир.\nБугун ушбу порталда билдирилган таклифлар тегишли вазирлик ва идоралар вакиллари иштирокида илк бор муҳокама қилинди. Унда “Тараққиёт стратегияси” маркази раҳбари ва ходимлари ҳам иштирок этишди.\nФуқаролар томонидан билдирилган ҳеч бир таклиф эътибордан четда қолмади. Ҳар бир масала бўйича тегишли вазирлик ва идораларнинг масъуллари ҳамда ваколатли вакиллари ўз фикрларини, муносабатини билдиришди.\nЭлдор Туляков, “Тараққиёт стратегияси” маркази Ижрочи директори\n-Дарҳақиқат, “Jamoatchilik” онлайн-платформасига 6 кунда 500 га яқин таклифлар келиб тушди. Бу рақамнинг ўзи фуқароларнинг ушбу халқ истак-ҳохишлари ва таклифларини ўрганадиган янги инструментнинг ҳақиқатдан ҳам самарали ишлашига ишонч эмас умиднинг борлигини билдиради. Демак, фуқаролар давлат бошқарувида, ишлаб чиқилаётган қонун ҳужжатларида фаол иштирок этишни исташади. Лекин, бу таклифлар фақатгина қоғозларда қолиб кетадиган бўлса, биз жуда кўп нарса йўқотамиз.\nМаълумки, “Тараққиёт стратегияси” маркази ҳамда “Юксалиш” умуммиллий ҳаракати - жамоатчилик ташкилотлари ҳисобланади, давлат ташкилоти эмас. Балки шунинг учун ҳам “Jamoatchilik” онлайн-платформасига фуқароларнинг қизиқишлари каттадир. Ушбу жиҳатга урғу бераётганимнинг сабаби бизга келиб тушган таклифлардан бири бўлди. Унда шундай дейилган: “Ҳаракатлар стратегияси” қабул қилинганидан буён қанча муддат ўтганига қарамай, ҳамон кўплаб давлат органларига мурожаатлар эътиборсиз қолиб кетяпти. Таклифим шундай: агарда давлат ташкилоти белгиланган муддатда фуқаро мурожаатига жавоб бермаса, бу сукут- розилик сифатида қабул қилинсин”, яъни сукут аломати ризо. Шунинг учун ҳам тегишли вазирлик, идора ва ташкилотлар вакилларига биз томонимизда соҳалар бўйича тақсимланган мурожаатларнинг ҳеч бирини эътибордан четда қолдирмаган ҳолда кўриб чиқишларини сўраймиз.\nЯна бир жиҳат бор, кўтарилаётган барча таклифлар мунозарали, уларни соатлаб таҳлил қилиш мумкин. Шунинг учун эндиликда биз бу каби муҳокамаларни йўналишлар бўйича олиб боришга ва пировардида, муаммонинг аниқ ва тугал ечимини топишга ҳаракат қиламиз. Чунки баъзи таклифлар 2 ва ундан ортиқ давлат органлари билан биргаликда ўрганишни талаб этади. Алоҳида, ҳамма ўз билганича ишлаганда самара бўлмаслиги табиий. Бугун ўтказилган тадбиримиз ҳали бошланиши. Ўйлайманки, бундан кейин таклиф муаллифлари яна-да фаол иштирок этиб, ўз позицияларини ҳимоя қилишади. Ана шундагина биз эркин мулоқот майдонини яратган бўламиз.


Онлайн аукционга қўйилган бўш ерларнинг очиқ электрон харитаси яратилди » Ўзбекистон янгиликлари – Zamin.uz\n27 январь 2020, 15:34\nЭндиликда исталган интернет фойдаланувчиси E-kadastr.uz платформасидаги онлайн харита орқали масофадан туриб Ўзбекистон ҳудудидаги барча бўш турган ерларнинг жойлашувини кўриши, ер майдони ҳақидаги бирламчи маълумотлар билан танишиши, ушбу ерни сотиб олиш истаги туғилганда бу ҳақда таклиф юбориши мумкин. Бу ҳақда Геоинфоком давлат унитар корхонаси раҳбари Ҳусан Исаев маълумот берди.\n«Президентининг 2019 йил 26 августдаги қарорида бўш турган ерларни очиқ ва шаффоф равишда онлайн аукционга чиқариш принциплари белгилаб берилганди. Мана шу қарордаги вазифалардан келиб чиқиб, Ер ресурслари, геодезия, картография ва давлат кадастри давлат қўмитаси E-kadastr.uz порталини ишга туширдик. Бу – бўш турган ер участкаларининг очиқ электрон харитаси бўлиб, унга қўмитамиз органлари томонидан туманлар кесимида аниқланган бўш ер участкалари тўғрисидаги маълумотлар ҳар ойнинг 5-санасига қадар мунтазам янгилаб борилади. Жисмоний ва юридик шахслар бўш ер участкаларини аниқ инвестиция мажбуриятлари билан электрон аукционга қўйишни сўраб таклиф киритишлари мумкин», – дейди Исаев.\nҚайд этилишича, жисмоний ва юридик шахслар томонидан E-kadastr.uz манзили орқали юборилган аризалар Ур ресурслари, геодезия, картография ва давлат кадастри давлат қўмитасининг автоматлашган I-Intizom тизимига келиб тушади. Ер участкасини танлаш материаллари Давергеодезкадастр қўмитаси ҳудудий қурилиш бош бошқармалари, туман (шаҳар)лар қурилиш бўлимлари билан ҳамкорликда тайёрланади.\n«Бу тизим орқали 2019 йил мобайнида 7мингдан ортиқ савдолар амалга оширилди. Яна маълумот ўрнида айтиш керакки, харидорлар сотиб олаётган ер участкасини онлайн тарзда ўзлари белгилаб, у ерда нима қилмоқчилиги ва таклифларини ёзиб қолдиришлари мумкин бўлади. Бу тизим орқали турли хил сарсонгарчилик ва қоғозбозликнинг олди олинади», – дейди Давергеодезкадастр давлат қўмитаси бош мутахассиси Қобил Бобожонов.\nМаълум қилинишича, 23 январь ҳолатига кўра республика бўйича 4427та ер участкаси бўш турибди.\nE-kadastr.uz платформасидаги онлайн харита орқали бўш турган ерларни вилоят, туман, шаҳар кесимида кўриш имкони мавжуд.\nМаълум қилинишича, авваллари ерларга туман ҳокимининг розилиги билан эгалик қилиш мумкин эди. Ҳозирги ўзгаришларга кўра, истаган шахс аукционда ютиб чиқади ва ер унинг номига хатланади. Ҳозирда барча савдолар онлайн тарзда қонуний амалга оширилмоқда.\nДавергеодезкадастр қўмитаси раиси Абдушукур Абдуллаевнинг сўзларига кўра, олдинлари аукцион ўтказилаётган пайтда иштирокчиларнинг жараённи кузата олмай қолиши ёки интернети ўчиб қолиши каби ҳолатлар бўлиб турар эди. Ҳозирда бундай ҳолатнинг олдини олиш мақсадида, туман ва шаҳар марказларида интернет билан таъминланган кичик хоналар ташкиллаштирилмоқда. Эндиликда бундай вазият бўладиган бўлса, аукцион қайта ўтказилади.\nЯнгиликлар » Жамият » Онлайн аукционга қўйилган бўш ерларнинг очиқ электрон харитаси яратилди\n07:30 МИБ томонидан мусодара этилган мол-мулклар аукцион орқали сотувга қўйилди


Покистоннинг Лакки Мерват шаҳрида худкуш шахс томонидан содир этилган портлашда 90дан зиёд киши нобуд бўлди.\nХабарларга кўра, 1 декабр куни худкуш шахс ўзи бошқараётган машинани волейбол мусобақасини томоша қилиш учун тўпланган оломон олдида портлатиб юборган. Мазкур ҳудудда ҳукумат кучлари Толибон жангариларига қарши кенг кўламли ҳарбий амалиётлар ўтказиб келмоқда.\nЖума кунги қўпорувчилик амалиётини кескин қоралаган АҚШ Давлат котиби Ҳиллари Клинтон расмий Вашингтон Покистон халқининг демократияни мустаҳкамлаш ва терроризмга қарши кураш каби уринишларини қўллаб-қувватлашда давом этажагини маълум қилди.\nБуюк Британия Ташқи ишлар вазирлиги ҳам Покистондаги портлашни “даҳшатли” дея атаб, ушбу воқеа халқаро ҳамжамиятнинг экстремизга қарши олиб бораётган ҳаракатларининг муҳимлигини яна бир бор тасдиқлаганини билдирди.


20:43 / 28.05.2019\nЖуда истасангиз ҳам қорин оғримаслиги учун қайси маҳсулотларни ейиш мумкин эмас?\nТаркибида зираворлар кўп бўлган таомлар\nОч қорнингиз қуриллашни бошласа, аччиқ зираворлар қўшилган хушбўй таомни истеъмол қилгингиз келади. Бироқ зираворлар туфайли ошқозонда ёқимсиз ҳислар кучайиши мумкин, - деб ҳисоблайди Нью-Йорк университети қошидаги Langone тиббиёт маркази гастроэнтерологи, тиббиёт фанлари доктори Лиза Гэнжи (Lisa Ganjhu).\nАччиқ гармдори ёки қайлали таомни иккинчи таом сифатида олиб қўйган маъқул.\nНима ейиш керак?\nАччиқ таомлардан кейинги «ёнғин»ни ўчиришни сут маҳсулотлари аъло даражада эплайди ва ошқозон деворларини юмшоқлик билан қоплайди. Шунинг учун ҳинд ошхонаси таомлари асоси йогуртдан иборат қайлалар билан тортилади. Шу боис оч бўлганингизда аччиқ таом қўйилса, дастлаб бир неча ҳўплам сут ичинг ва шакар қўшилмаган йогурт истеъмол қилинг.\nЗираворларга рухсат берилган, бироқ зира ва кашнич ҳазм қилиш тизимида ноқулайлик уйғотади.\nМевалар, агар бу ягона таом бўлса\nОлма ёки нок очлик ҳиссини ўлдирмайди, дейди Атлантадаги Овқатланиш ва парҳез академияси вакили, парҳезшунос-нутриционист,Тамара Мелтон (Tamara Melton). Мевалардаги шакар конфетдаги шакарга қараганда қонга секинроқ келиб тушади. Бироқ у истеъмол қилиш истагидан қутқармайди.\nМеваларга оқсил миқдори юқори бўлган маҳсулотларни қўшиш керак. Улар секинроқ ҳазм бўлади, очлик ҳиссига жавобгар бўлган гормон – грелин ишлаб чиқарилишини босади. Айнан грелин мияга очлик ҳақида сигнал юборади.\nМеваларни ёнғоқ ва пишлоқ билан истеъмол қилинг. Мева ва грекча йогурт қўшилган творог бир-бирига аъло даражада мос келади.\nСнек, чипс ва печенье\nБешта крекерда 100 килокалориягача бўлиши мумкин. Бироқ бу миқдор очлик билан курашишда ёрдам бермайди. Фастфуд-тамаддиларнинг асосий муаммоси шунда: осон углеводларнинг юқори миқдори қондаги қанд миқдорини кескин оширади ва бу кўрсаткич тезда тушади. Сиз яна овқатланишни истайсиз.\nТик турган ҳолатда тамадди қилиш учун товуқ ва курка қўшилган бутерброд олган маъқул. 200-300 килокалория очлик ҳиссини яхшироқ енгади.\nАпельсин, ялпиз, қаҳва, кетчуп\nБу маҳсулотларнинг ҳаммаси ошқозонда кислота ишлаб чиқарилишига ҳисса қўшади. Агар уларни оч қоринга есангиз, оқибатлар жиғилдон қайнаши ва оғриши кўринишида пайдо бўлади, дейди доктор Лиза Гэнжи. Оч қоринда шусиз ҳам кислота кўп бўлади. Қаҳва ва кофеин гастрит билан касалланганларга салбий таъсир қилади.\nСабзавотларнинг катта қисми кислота кўп ажралишига ҳисса қўшмайди, бундан ташқари, ундаги клетчатка гастритда ёрдам беради. Сабзавот, нўхатли ва картошкали пюре – очликни қондириш учун аъло вариант.\n11:41 / 14.02.2020\nЎзбекистонда «Саломатликни мустаҳкамлашга кўмаклашувчи мактаб» лойиҳаси амалга оширилади\n20:09 / 28.01.2020\n“Жамила-бону” аёллар масканида лобар опа-сингилларимиз учун ажойиб янгиликлар\nСтоматолог тишлар учун энг зарарли ичимликларни айтди


Самарқандда ЙПХ ходимлари томонидан 1 кг опий гиёҳванд моддасини олиб кетаётган шахс ушланди\nСамарқанд вилояти ИИБ ЙҲХБ ЙПХБ 4-отряд инспекторлари томонидан М-37 Самарқанд-Бухоро-Туркманбоши халқаро автомобиль йўлининг 147-километрида Иштихон тумани Азамат қишлоғида яшовчи 1982 йилда туғилган A.Қ. бошқарувида бўлган «Nexia 2» автомашинаси тўхтатилган.\nҲужжатларни текшириш пайтида ҳайдовчи ўзини шубҳали тутгани учун машина тегишли тартибда кўздан кечирилган. Кўздан кечириш жараёнида машинанинг орқа ўриндиғи остида 2 дона скотчга ўралган тўртбурчак бўлаклар топилган. Уларнинг ичида ўткир ҳидли модда далилий ашё сифатида олинган.\nҲайдовчи A.Қ бўлакларга 1 килограмм опий гиёҳванд моддасини жойланганини ва уларни Қорақалпоғистон Республикасининг Тўрткўл шаҳрига олиб кетаётганини маълум қилган.\nХозирда ҳолат юзасидан Пахтачи тумани ИИБ ТБ томонидан фуқаро А.Қ.га нисбатан ЖК.нинг 273-моддаси 5-қисми билан жиноят иши қўзғатилган.\nКиритилди: 09:31 11.05.2022. Ўқилди: 1244 марта. Фикрлар сони: 1 та.\nЎзбекистон-Исроил: Туризм соҳасида икки томонлама ҳамк...


19 сентябрь куни Тошкент метросида юриш бепул бўлади — Sof.uz\nЖАҲОН 5,779,998 2,490,895 356,770\nЎЗБЕКИСТОН 3,369 2,668 14\n14.09 13:30 230 Ўзбекистон\nТошкент 50 та мамлакатда бўлиб ўтаётган "Европа мобил хафталиги"га қўшилди. Келгуси хафтада Тошкентда қатор тадбирлар, жумладан, "Бепул метро" ва "Автомобилсиз кун" бўлиб ўтади. Бу ҳақда Тошкент шаҳар ҳокимлиги матбуот хизмати хабар қилмоқда.\nМетрода юриш бепул бўлиб, ҳар бир бекат ва метро ер ости йўлларида мусиқачилар ва актёрларнинг чиқишлари бўлиб ўтади.\n2019 йил 19 cентябрь куни Тошкент метросининг барча станцияларида юриш бепул бўлади.\nТошкент метросининг умумий узунлиги 37 кмдан кўпроқ, 29 та станцияли ер ости тизими гўзаллиги ноёб ва уникалдир. Метродан кунига 200 минг киши фойдаланмоқда. Тошкент метросида йўловчи оқими дунёнинг бошқа пойтахтларига нисбатан жуда паст.\nМетродан фойдаланишни оммалаштириш учун 19 сентябрь куни метрода саёҳат бепул бўлади. Шу куни станциялардаги ўтишлар мусиқачилар, актёрлар ва бошқа кўнгилочар дастурларнинг саҳнасига айланади. Акция ташкилотчилари пойтахт аҳолиси шу куни ўз машиналарини қолдириб, ишхоналарига метрода боришга қарор қилиб ушбу транспорт турининг тежамкорлиги ва тезлигини юқори баҳолашади деб умид қилишмоқда.\n26.05 13:41 3967\n25.05 09:11 2709\n26.05 18:58 2632\n25.05 21:23 1954\n25.05 10:39 1827\n03:07 30 Жаҳон\nБугун Ўзбекистонда 79 кишидан коронавирус аниқланди\nКеча, 23:38 355 Ўзбекистон\nКеча, 23:23 50 Ўзбекистон\nКеча, 23:22 35 Ўзбекистон\nТуризм соҳасига қўшимча имтиёзлар берилади\nКеча, 23:18 7 Ўзбекистон\nКеча, 23:13 195 Ўзбекистон


07 Сентябрь 2018 16:44 942\nБутун мамлакатимизда бўлгани каби Наманган вилоятида ҳам Ўзбекистон Республикаси давлат мустақиллигининг йигирма етти йиллигига бағишлаб ўтказилаётган «Саломатликни тарғиб қилиш кунлари” давом этмоқда.\nМазкур тиббий тадбирга Наманганнинг барча шаҳар ва туманларида пухта тараддуд билан киришилди. Эрталаб Наманган шаҳри, туманлар марказларидаги маданият ва истироҳат боғларида, дам олиш масканларида “Саломатликни тарғиб қилиш кунлари” доирасидаги жараёнлар аҳолининг фаол иштирокида бошланди.\nНаманган шаҳридаги Заҳириддин Муҳаммад Бобур номли маданият ва истроҳат боғида тиббий тарғибот тадбирининг очилиш маросими ўтказилди. Уни вилоят соғлиқни сақлаш бошқармаси бошлиғи, Ўзбекистон Республикаси Олий Мажлиси Сенати аъзоси Солижон Мўминов олиб борди.\nОчилишдан кейин сўлим маскан тиббий жараёнлар қуршовида қолди. Минг-минглаб одамлар шифокорлар ҳузурига, саломатлиги ҳолатини билиб олишга ошиқди.\nМамлакатимизнинг таниқли шифокор олимлари ва вилоятимизнинг малакали мутахассислари энг замонавий тиббиёт асбоб-ускуна ва қурилмалари воситасида юртдошларимизни чуқурлаштирилган тиббий кўрикдан ўтказишяпти. Жумладан, Республика ихтисослаштирилган урология илмий-амалий тиббиёт маркази урологи Абдулла Асадуллаев раҳбарлигидаги пойтахтлик шифокорлар қабули ғоят самарали кечмоқда.\nБиргина вилоят марказида бораётган тиббий тадбирга вилоят ихтисослашган даволаш-профилактика муассасаларининг, шаҳардаги оилавий поликлиникаларнинг салкам 700 нафар тиббиёт ходими жалб этилган. 200 нафар врачлар ва 441 нафар ҳамширалар сидқидилдан иш олиб боришяти. 13 та УТТ ва 21 та ЭКГ воситасида, лаборатория текширувлари орқали одамлар саломатлиги жиддий таҳлил этилмоқда.\nТарғибот тадбирлари вилоят сил касалликларига қарши кураш диспансери, вилоят эндокринология диспансери, вилоят ОИТСга қарши кураш маркази ва бошқа даволаш-профилактика муассасалари вакиллари томонидан изчил ташкил этилмоқда. Шу билан бирга турли юқумли касалликларни аниқлаш мақсадида тиббий текширувлар олиб бориляпти.\n2017-02-25 17:54:39 3142\nЖамият 20.04.2019 408\nIn English 15.04.2019 478\nДунё 29.03.2019 257\nБизнес 13.03.2019 472\nЖамият 13.03.2019 338\nЖамият 13.03.2019 400\nБизнес 21.02.2019 894\nНаманган вилояти маданий мероси 01.11.2018 18462\nНаманган вилояти маданий мероси 23.10.2018 38349\nНаманган вилояти маданий мероси 19.10.2018 26855\nНаманган вилояти маданий мероси 17.10.2018 32355


Январь-сентябрь ойларида 13,8 млн. йўловчи темир йўл хизматидан фойдаланди / Ўзбекистон янгиликлари, энг сўнгги хабарлар\nЯнварь-сентябрь ойларида 13,8 млн. йўловчи темир йўл хизматидан фойдаланди\n17 октябр 2013, 14:42 1193 кўрилди\nКомпания бошқаруви раисининг биринчи ўринбосари Д. Деҳқоновнинг қайд этишича, ўтган 9 ой давомида компания станцияларидан 47,6 млн.тонна юк ортилиб, 2012 йилнинг шу даврига нисбатан 1,7 млн.тоннадан ортиқ юклар ўз манзилларига етказилиб қўйилди ва ўсиш 103,7 фоизни ташкил этди. Юкларни ортиш ҳажми суткасига 174,6 минг тоннани ташкил этиб, 2012 йил ҳисобот даврига нисбатан 7 минг тоннага кўпайди ва 104,1 фоизни ташкил этди.\nҲисобот даврида юк айланмаси ҳажми ўтган йилга нисбатан 100,2 фоизга ёки 17315 млн.тн.км.га бажарилди. Ўз ўрнида, бу кўрсаткич “Қўқон”, “Қўнғирот”, “Қарши” ва “Термиз” минтақавий темир йўл узелларида бажарилмаган.\nБундан ташқари, 9 ойда 13,8 млн. йўловчи ўз манзилларига етказиб қўйилди, йўловчи айланмасининг ҳажми 2783 млн. йўловчи-км.ни ташкил этди.\n2013 йилда компания корхоналарида харажатларни 20 фоизга камайтириш вазифасига кўра, ҳисобот даврида компания асосий фаолияти бўйича харажатларни ўтган йилга нисбатан 189,2 млрд. сўмга ёки 17,6 фоизга камайтирилди.\n“Ҳаракатдаги таркиб воситаларни ва темир йўлларни модернизация қилиш” дастурига мувофиқ, капитал таъмирлашга жами 219,5 млрд.сўм маблағ сарфланди. 2013 йилнинг 9 ойида 1063 та вагоннинг хизмат муддати узайтирилди. 87 та локомотив тубдан таъмирланди. 182 км. темир йўл реабилитация қилинди, 39,36 км. янги темир йўл қурилди. Қуюв-механика заводида ёпиқ ва усти очиқ вагонни қуриш бўйича Россия сертификатлаш регистридан мувофиқлик сертификати олинган бўлиб, унга асосан 146 та ёпиқ ҳамда 193 та усти очиқ вагон ишлаб чиқарилди.\nШунингдек, 242,5 млн. АҚШ доллари миқдорида экспорт хизматлари кўрсатилди. Саноат корхоналарида таққослама нархларда 209,3 млрд. сўмлик саноат маҳсулотлари ишлаб чиқарилди. Аҳолига 37,1 млрд. сўмлик пуллик хизматлар кўрсатилди. Халқаро саноат ярмаркаси ва кооперацион биржа ўтказиш даврида умумий қиймати 160,3 млрд. сўмлик жами 42 та шартномалар имзоланди.\nМажлисда 2013 йил тўртинчи чоракда бажарилиши зарур бўлган асосий иш кўрсаткичлари ва вазифалар ҳам кўриб чиқилди.


12:40 10.03.2017 (Янгиланган 12:41 10.03.2017) Ҳавола олиш\nЎзбекистон президенти Шавкат Мирзиёев буюк аллома Баҳоуддин Нақшбанд меъморий мажмуасини зиёрат қилди\nТОШКЕНТ, 10 мар — Sputnik. Бухоро вилоятига ташриф буюрган Ўзбекистон президенти Шавкат Мирзиёев буюк аллома Баҳоуддин Нақшбанд меъморий мажмуасини зиёрат қилди. Бу ҳақда Ўзбекистон Республикаси ҳукумат портали хабар берди.\nПрезидент мазкур ёдгорлик мажмуасини янада обод масканга айлантириш бўйича мутасаддиларга тегишли кўрсатмалар берди.\n"Бухоронинг жаҳон цивилизацияси ва ислом маданияти ривожига қўшган ҳиссаси беқиёс. Бу заминда кўплаб алломалар таваллуд топган ва яшаган. Уларнинг бой маданий меросини чуқур ўрганиш ва кенг тарғиб қилиш учун бу ерда Тошкент ислом университетининг махсус факультетини ташкил қилиш керак", деди давлат раҳбари.\nМазкур зиёратгоҳ Ўзбекистоннинг Биринчи Президенти Ислом Каримов ташаббуси билан 1993 йилда Баҳоуддин Нақшбанд таваллудининг 675 йиллиги муносабати билан таъмирланганди. Мажмуадаги дахмалар, мақбаралар, масжидлар, айвонлар ва мадрасанинг ҳақиқий қиёфаси тикланиб, қутлуғ қадамжога айлантирилди.


Шимолий Корея ядро қуролларига эга бўлмаслик тўғрисида1992 йилда Жанубий Корея билан имзоланган шартнома ўз кучини йўқотганлигини билдирди.\n15 декабр 2019, Тошкент вақти: 20:41\nмай 13, 2003\nБугун эълон қилинган баёнотда, “Шимолий Корея ўз хавфсизлигини таъминлаш ва агрессорлар ҳужумини тезкор қайтариш мақсадида ядро дастурини давом эттиради. Пхеняннинг бундай қарорга келиши АҚШнинг Шимолий Корея хавфсизлигини кафолатлашдан бош тортганлиги билан боғлиқ,” дейилади.\n14 май куни АҚШ ва Жанубий Корея президентлари Жорж Буш ҳамда Но Му Хенлар Вашингтонда Шимолий Корея ядровий қуроллар дастури борасида юзага келган зиддиятни муҳокама этадилар.\nЭрон ҳукуматининг юқори лавозимли амалдори бир ҳафтади мамлакатга қарши иккинчи киберҳужумни “даф этгани”ни маълум қилди.\nЭрон телекоммуникация вазири Муҳаммад Жавод Озарий Жаҳромий 15 декабрда Твиттерга қўйган постида тахмин этилаётган ҳужум “аниқлангани ва уни киберхавфсизлик қалқони даф қилгани”ни ёзди. Вазирга кўра, киберҳужумнинг мақсади Эрон давлат разведкасига қарши қаратилган жосуслик амали бўлган.\nУнинг фикрича, “жосуслик серверлари қаерда экани аниқланган ва ҳакерлар ҳам қидириб топилган”. Лекин тафсилотларни очиқламади.\nЖаҳромий 11 декабрда Эроннинг давлатга қарашли ИРНА расмий ахборот агентлигига“кенг қамровли” ва “бир ҳукумат уюштирган киберҳужум Эроннинг электроника бўйича инфратузилмасини нишонга олгани”ни билдирди.\nВазир тахмин этилган ҳужум тафсилотларига тўхталмади. Фақат у даф қилинганини ва бу ҳақда ахборот берилишини айтиш билан чекланди. 10 декабрда Жаҳромий ҳакерлик амалиётлари Эрон банкларига ва мамлакат банкларининг миллионлаб мижозлари ҳисоб рақамларига қарши уюштирилгани хусусидаги ОАВ хабарларини асоссиз деб атади.\n2000 йилларнинг охирида Stuxnet компьютер вируси Эроннинг ядро объектларидаги юзлаб центрифугаларини ишдан чиқаргандан сўнг мамлакат инфратузилмасининг асосий қисми интернетдан узиб қўйилган эди. Кўпчилик ўша вирусни АҚШ билан Исроил бирга ишлаб чиққанига ишонади.\nИюнда АҚШ ҳукумати вакиллари мамлакат ҳарбийлари Эрон Форс кўрфазида Қўшма Штатлар дрони уриб туширилгани баҳонасида унинг ҳарбий компьютер тизимларига қарши киберҳужум бошлаганини айтган эди.\nАҚШ Сенати қўмитаси Россияга нисбатан санкцияларга оид қонун лойиҳасига овоз беради\nСенат қўмитаси келаси мажлисида Россияга қарши санкциялар бўйича ўтган ҳафтада кечиктирилган зиддиятли қонун лойиҳасига овоз беради.\nСенатнинг Ташқи ишлар қўмитаси 18 декабрдаги мажлисида “Америка хавфсизлигини Кремлнинг тажовузидан ҳимоя қилиш тўғрисида”ги қонун лойиҳаси ва бир тузатмани муҳокама қилади.\nЖанубий Каролинадан сайланган республикачи сенатор Линдси Грэҳем уни “санкцияларга оид жаҳаннамдан олинган қонун лойиҳаси” деб атаган.\nИкки партиянинг - DASKA қисқартмаси билан машҳур қонун лойиҳасида Россияга нисбатан чет эллардаги демократик жараёнларга аралашгани, шунингдек, Суриядаги “ёвуз” амаллари ва Украинага қарши тажовузи учун санкциялар қўллаш назарда тутилган.\nҚонун лойиҳаси Россиянинг суверен қарзи, Кремлнинг “бошқа мамлакатлардаги демократик институтларни қўпориб ташлаш”га қаратилган саъй-ҳаракатларини қўллаётган банклар, Россиянинг бошқа мамлакатлардаги суюлтирилган табиий газ лойиҳалари, мамлакатнинг кибернетика сектори, шунингдек, Россия президенти Владимир Путинга яқин шахсларга қарши қаратилган.\nЛойиҳада яна Давлат департаменти таркибида кибермакон ва рақамли иқтисодиёт бошқармаси тузиш кўзда тутилмоқда.\nЯнги бошқарма “халқаро киберхавфсизлик, интернетдан фойдаланиш, интернет эркинлиги, рақамли иқтисодиёт, тийиб туриш ва киберхавфсизлик ҳолатларига жавоб қайтариш сингари масалаларга тегишли дипломатик саъй-ҳаракатларга етакчилик қилади”, дейилган эди Нью-Жерси штатилик сенатор Боб Менендес жорий йил бошида тарқатган баёнотда.\n“Большой театр” танқидга қарамай, юзи қорага бўялган образлардан фойдаланишини билдирди\nРоссия “Большой театри” 140 йилга яқин вақтдан бери давом этиб келаётган балетини ўзгартирмаслигини билдирди.\nБундай баёнот берилишига АҚШлик балет раққосасининг театрда юзни қора рангга бўяб грим қилинишига ирқий жиҳатдан нозик масала, деб қаралмаслигини танқид қилгани сабаб бўлди.\nМисти Коупленд ўтган ҳафтада Инстаграмдаги саҳифасига юзини қора рангга бўяб олган рус раққосалари “Баядер аёл” балетидаги ролларини репетиция қилаётган пайтда туширилган суратларини қайта жойлаган эди.\nУ 2015 йилда Америка балет театрининг 70 йилдан ошиқ тарихида илк қора танли прима балет раққосаси бўлганди.\n1,7 миллион издоши бор Коупленд ОАВ 14 ёшда эканини айтаётган қизлар юзни қора рангга бўяш ирқчилик эканини билиши керак эди, деб айтди.\n‒ Ҳамма ахборот воситалари ва ижтимоий тармоқдан фойдаланаётган, билимларини ошираётган ва дунёга очилаётган ушбу заминда уларнинг бунақа иш қилиш керак эмаслигини билмайдиган даражада кўр ва эътиборсиз бўлишини тасаввур қилиб бўлмайди, ‒ деди у.\nРоссия балет санъатининг етакчи вакиллари қора танли раққосанинг фикрини асоссиз, деб баҳолади.


Футзал. ЖЧга йўлланма берадиган Осиё чемпионати саралашига қуръа ташланди / Olamsport.com\n25 июл 15:44\nФутзал. ЖЧга йўлланма берадиган Осиё чемпионати саралашига қуръа ташланди\nТеглар : Осиё чемпионатиФутзал\nФутзал бўйича навбатдаги қитъа биринчилиги 2020 йил Туркманистонда бўлиб ўтади.\nБироз аввал ОФКнинг Куала-Лумпурдаги штаб квартирасида Осиё чемпионати саралаш беллашувларига қуръа ташланди.\nУнга кўра, Ўзбекистон терма жамоаси Марказий & Жанубий зонанинг "A" гуруҳида кураш олиб боради. Асосий ўйинларга чиқиш учун Баҳодир Аҳмедов шогирдлари Тожикистон, Непал ва Афғонистон терма жамоалари билан беллашишади.\nФутзал бўйича Осиё чемпионати-2020 саралаш баҳслари\nМарказий & Жанубий зона\nСаралаш ўйинлари қайси давлатларда ўтишини расман эълон қилинганича йўқ. Аммо, олган маълумотларимизга кўра биз иштирок этадиган Марказий & Жанубий зонадаги саралаш ўйинларига Эрон мезбонлик қилиши кутилмоқда.\nУшбу Осиё чемпионати Жаҳон чемпионати-2020га йўлланма ҳам беради.\nЭслатиб ўтамиз, Ўзбекистон терма жамоаси охирги учта Осиё чемпионатида совриндор бўлиб келмоқда (2014 йил Вьетнамда бронза, 2016 йил Тошкентда кумуш ва 2018 йил Хитой Тайпейида бронза).\nҲамюртимиз Осиё регби уюшмаси ижроия қўмитаси аъзолигига қайта сайланди 0


Тошкентга келгани учун судга чақирилган Мессидан Ривалдонинг қолиб кетган 16 млн евросигача. ФИФА аралашаётган қарздорлик қандай пайдо бўлмоқда?\nЛегионер футболчиларнинг қарздорлик масаласида ўзбек клублари устидан ФИФАга ёзаётган шикоят хатлари бири ечимини топмай туриб, навбатдагиси келиб тушмоқда. ФИФАнинг бу сафарги арзи «Навбаҳор» клуби манзили томон жўнатилган бўлиб, россиялик мураббий Алексей Беленков томонидан талаб қилинаётган маблағ анча катта – ярим миллион долларни ташкил этади. Бироқ бу ўзбек футболида хорижликлар томонидан талаб қилинган энг катта қарздорлик ҳолати эмас. Tribuna.uz хорижлик легионерларнинг ўзбек клублари устидан ФИФА, Европа судларига киритган муаммоларини ёдга олиб, молиявий можаролар якунда қандай ечим топганига қизиқди.\nЙиллик 8 миллион евро маош олиб, 16 миллион евро талаб қилган Ривалдо\nФаолият: Ўзбек футболида энг катта пуллар айланган 2008-2010 йиллар давомида Тошкентнинг «Бунёдкор» клуби жаҳоннинг таниқли футболчи ва мураббийларини Ўзбекистонга чақиришни одат тусига айлантирганди. Ўшанда бразилиялик Ривалдо ва унинг ҳамюртлари, Зико, Сколари сингари таниқли мураббийларнинг «Бунёдкор»да фаолият юритиши, Роналду, Месси, Это’О, Иньеста, Пуйол, Фабрегас каби юлдузларнинг Тошкентга келиб кетиши шов-шувларга сабаб бўлганди. Бироқ икки йил давомидаги мисли кўрилмаган харажатларга қарамай, «Бунёдкор»нинг халқаро майдонда ёдда қолган энг яхши натижаси Осиё чемпионлар лигаси яримфинали бўлди, холос.\nҚарздорлик: «Бунёдкор» ва ўзбек футболидаги шов-шувларнинг молиявий таъминотчиси саналмиш Ўзбекистондаги нефтегаз соҳасидаги йирик компания Zeromax 2010 йилда банкрот деб эълон қилингач, муаммолар бўй чўза бошлади. Хусусан, Sportingintelligence’нинг ёзишича, «Бунёдкор»да йиллик 8 миллион евро маош олган бразилиялик машҳур футболчи Ривалдо шартномаси бўйича клуб ва ҳомийлардан 16 миллион евро талаб қилган.\nШикоят якуни: 2010 йилда Тошкент клубини тарк этган Ривалдо дастлаб «Бунёдкор» клуби устидан, кейин эса 6 йил давомида - 2016 йилгача Швейцарияда рўйхатдан ўтган Zeromax компанияси устидан бир қатор органларга мурожаат қилди, бироқ улкан миқдордаги қарздорлик ҳолати бўйича 2010 йилда молиявий инқирозга учраган Zeromax’дан айтарли маблағ ундиришнинг имкони бўлмади.\nСколари ва бразилиялик футболчиларнинг ундирилмаган миллионлари\nФаолият: Лондоннинг «Челси» клубидан кейин «Бунёдкор» бош мураббийига айланиб, Ўзбекистонда бир йил ҳам ишлай олмаган Луиш Сколари 2010 йилнинг май ойида Тошкент жамоасини тарк этди. Bild’ нашрининг қайд этишича, бразилиялик таниқли мураббий Ўзбекистондаги 11 ойлик фаолияти учун 13 миллион евро ҳақ олиб, жаҳоннинг энг кўп маош олувчи мураббийига айланиши лозим эди.\nҚарздорлик: Zeromax’нинг молиявий муаммолари сабабли Сколари ва клубдаги қолган бразилиялик футболчилар ойлик маошларини ундириб бериш учун Швейцарияда рўйхатда ўтган компанияни судга беришди.\nЖумладан, бразилиялик ҳужумчи Денилсон клубдан ололмаган 848 минг доллар, яримҳимоячи Рамос 358 минг АҚШ доллари миқдоридаги маошларини талаб қилган бўлишса, бразилиялик таржимон ва физиотерапевт жами 77 минг доллар ҳақларини сўрашган. Бундан ташқари, Бразилиянинг «Можи Мирим» клуби (Ривалдога тегишли) «Бунёдкор»га кўрсатган бир қатор хизматлари учун 1,5 миллион доллар миқдоридаги маблағни ундириб бериш талаби билан мурожаат қилган.\nШикоят якуни: Ривалдонинг мурожаати сингари Сколари ва қолган бразилиялик футболчиларнинг Zeromax устидан даъво арзлари Швейцария суди томонидан қарийб уч йил давомида кўриб чиқилган бўлса-да, улар ҳам аслида «Бунёдкор» клуби эмас, ҳомий ташкилот саналмиш Zeromax билан шартнома тузилгани боис қолган маблағларини ундира олишмади.\nТошкентга ташрифи учун судга чақирилган Месси ва «Барселона» футболчилари\nФаолият: Ўзбекистондан кўра, Туркия ва Испанияда овоза бўлган бу иш футболчининг эмас, футбол агентининг даъвосидан кейин очилган. 2011 йилда туркиялик футбол функционери Байрам Тутумлу «Барселона» клуби президенти Жоан Лапорта ва «Бунёдкор» клуби ҳомийси устидан Испания судига мурожаат қилган. Унинг суд ишида келтиришича, Тутумлу «Бунёдкор» раҳбарияти ва «Барселона» президенти Жоан Лапорта ўртасида ўзаро алоқа ўрнатилишида ёрдам бергани, қолаверса Лапорта орқали «Бунёдкор»нинг «Камп Ноу»да «Барселона»га қарши ўртоқлик учрашувини ташкил қилгани, «Барса» юлдузларининг Ўзбекистонга боришида иштирок этгани учун томонларни келишилган комиссион маблағларни тўламаганликда айблаганди.\nБайрам Тутумлунинг адвокати Пеп Ориоланинг даъвосида қайд этилишича, асосий харажатлардан ташқари «Барса» президенти Жоан Лапортага тегишли «Laporta & Arbos Advocats Associats S. L.» тижорий фирмасига 2008 йилнинг 27 июнь куни Цюрихдаги «Russian Comercial Bank» орқали ўзбекистонликларга тегишли «Zeromax GMBH» компанияси ҳисоб рақамидан 3 миллион евро миқдоридаги маблағ «профессионал хизматлар учун» ўтказиб берилган, дейилади Marca хабарида.\nҚарздорлик: Туркиялик футбол агенти ўзбек клуби раҳбарларининг Лапортага ваъда қилинган 3 миллион еврони бергани, бироқ унинг ўзига на Лапорта томонидан комиссион улушлар ва на ўзбекистонликлар томонидан хизматлари учун ҳақ тўланганлигини айтиб, суддан «Laporta & Arbos Advocats Associats S. L.» ва «Zeromax GMBH»дан жами 10 миллион евро ундириб беришни сўрайди.\nШикоят якуни: 2011 йилнинг 10 октябрь куни ўтган суд ишида «Барселона»нинг ўша пайтдаги президенти Жоан Лапорта, шунингдек 2009 йил «Zeromax GMBH» таклифига кўра, Ўзбекистонга бориб келгани учун компания томонидан молиявий рағбат олган «Барселона» футболчилари Андрес Иньеста, Карлес Пуйол, Самуэль Это’О, Фабрегас ва Лионель Месси чақирилган. Узоқ давом этган суд иши «Laporta & Arbos Advocats Associats S. L.» фирмасининг Тутумлуга бор йўғи 10 фоизлик комиссион хизмати – 300 минг евро ундириб бериш қарори билан тугаган.\nФИФА томонидан қуйи лигага равона қилинган «Шўртан». Қарздорлик ҳали ҳам мавжуд\nФаолият: Ғузорнинг «Шўртан» клуби 2009-2016 йиллар давомидаги легионер футболчи ва мураббийлар билан тўлиқ ҳисоб-китоб қилинмагани жабрини ҳалигача чекмоқда. 2011-12 йилги мавсумда жамоани бошқарган белоруслик мураббий Игорь Криушенко ва унинг ёрдамчиси Виталий Варьвончикка тўланиши керак бўлган қарздорлик тўлиқ ёпилмаган. Шунингдек, 2011 йилда «Шўртан» сафида ОФК кубокларида тўп сурган сербиялик Урош Милославлевич ҳам кўп йиллар клубдан пулларини ололмади. Ўша мавсумда жамоа шарафини ҳимоя қилган черногориялик Предраг Вуйович ҳам Ғузор клубидаги пулларини ололмагач, ФИФАга мурожаат қилган.\nҚарздорлик: Ғузор жамоаси Игорь Криушенкодан 95 минг доллар қарздор бўлса, Варьвончикдан 26 минг доллар, Урош Милославлевичдан 59 минг доллар, Предраг Вуйовичдан 45 минг доллар миқдорида қарздорлик ҳолати йиғилган. ФИФА қоидаларига кўра, ўз вақтида тўланмаган ҳар қандай сумма бир йил давомида 5 фоиздан пеня ҳосил қилиши сабабли рақамлар йиллар давомида ўсиб бораверган.\nШикоят якуни: Хорижлик легионер футболчи ва мураббийлар клуб устидан ФИФАга мурожаат қилгач, Ғузор клуби қарздорликни ўз вақтда ёпа олмагани сабабли жаҳондаги бош футбол ташкилоти ЎФАдан «Шўртан»дан очколарни олиб ташлашни бир неча марта талаб қилди, 2017 йил якунида бу клуб ҳатто қуйи лигага равона қилинганди. Бу жарима ва жазолардан ташқари «Шўртаннефтегаз» оталиғидаги клуб охирги 5 йил ичида 10 йил аввалги қарзларни узиш билан овора. Жумладан, Урош Милославлевичнинг 59 минг доллар (Дастлаб 46 минг АҚШ доллари олган Урош Милославлевич яна 13 минг талаб қилган), Предраг Вуйовичдан 29 минг доллар миқдорида қарздорлик узилган бўлса, собиқ бош мураббий Криушенкога 54 минг доллар, белоруслик дарвозабонлар мураббийи Виталий Варьвончикка 13 минг доллар тўланган. Энг ёмони «Шўртан» клубининг ФИФА билан ёзишмаларини ҳали ҳам тўхтатган эмас.\nҚизиғи, Предраг Вуйович 2015 йилда «Андижон»да ҳам тўп суриб, пулини ололмагач, 2019 йилда ФИФА орқали пенялар билан қўшиб олган.\nФИФА «Нефтчи»га учта трансфер ойнасини ёпиб қўйган қарздорлик\nФаолият: Россиялик 29 ёшли ҳужумчи Вячеслав Сушкин Фарғона жамоаси сафида 2018 йилги мавсумда фаолият юритган. Бироқ ўша мавсумда клуб Суперлигани тарк этгач, футболчи олдидаги қарздорлик ҳолати қолиб кетган.\nҚарздорлик: Натижада Вячеслав Сушкин бу борада ФИФАга арз қилгач, Фарғона клуби учун кетма-кет уч трансфер ойнаси ёпиб қўйилганди.\nШикоят якуни: ПФЛ бош директори вазифасини бажарувчи Диёр Имомхўжаевнинг маълум қилишича, водий клуби россиялик футболчи олдидаги қарздорлик ҳолатини бартараф этмоқда. Ҳозирга келиб «Нефтчи» қарздорликнинг ярмини ёпишга эришган. Рақамлар маълум қилинмаган.\nСимоненкодан «Бунёдкор»га қайтарилган 400 миллион сўм\nФаолият: 2014 йил «Бунёдкор» шарафини ҳимоя қилган украиналик легионер Сергей Симоненко ярим йилгина ўйнаган ва 14 та учрашувда иштирок этган: 1 та суперкубок, 1 та кубок, 5 та Олий лига ва 7 та Чемпионлар лигаси. Шу билан у «Бунёдкор» учун керак бўлмай қолган. Шунга қарамай, Сергей 2-давра учун ҳам пул ундириш пайида бўлган.\nҚарздорлик: Симоненко Украинага қайтгач, «Бунёдкор» устидан ФИФАга арз қилиб, ўйнамаган ярим йили учун ҳам 400 миллион сўм миқдоридаги ҳақини талаб қилган. ФИФА қистовига қарамай, «Бунёдкор» бу масалани белгиланган муддатда ҳал қилмагач, ФИФАнинг буйруғи ва ЎФА қарори билан 2018 йилги Суперлигада «Бунёдкор»дан 6 очко олиб ташланган.\nШикоят якуни: Охир-оқибат «Бунёдкор» 2019 йилда ақлли қарор билан беш йиллик ишга нуқта қўйди. Клуб Симоненконинг банк рақамига 400 миллион сўмни ўтказган. Футболчининг ўзи Украинадан келмай, пулни Ўзбекистондаги таниши орқали ишончнома эвазига олмоқчи бўлган. Бироқ клуб футболчининг танишига ҳам бу пуллар судга оширилганлигини маълум қилгач, у бу ишга аралашишни истамади. Якунда ушбу маблағ суд томонидан яна клуб ҳисоб рақамига қайтарилган.\n«Навбаҳор»дан талаб қилинаётган 5 миллиард\nФаолият: Россиялик Алексей Беленков 2019 йил бошида бош мураббий Андрей Канчельскисга ёрдамчи сифатида «Навбаҳор»да фаолият юритган. Бироқ Беленков билан 2023 йил 30 ноябрга қадар тузилган шартнома муддатдан аввал бекор қилинган ҳамда клуб ёрдамчи мураббийга битим бўйича пулларини тўламаган. Россиялик мураббийнинг келишувни бекор қилишни сўрагани сабаби клуб мураббийнинг 4 ойлик маошини беришни кечиктирган. ФИФА қоидаларига кўра агар клуб футболчи ёки мураббийнинг 2 ойдан кўпроқ маошини беришни кечиктирса шартномани бекор қилиш борасида мурожаат қилиш мумкин. У шу банддан фойдаланган.\nҚарздорлик: Мураббийнинг вакиллари 2020 йилнинг январь ойида «Навбаҳор» клубига алоқага чиқиб, 150 минг АҚШ доллари тўлашни ва барча масала ёпилишини маълум қилишган. Бироқ клуб бунга кўнмаган. Қолаверса, иш очилаётгани юзасидан «Навбаҳор» футбол клуби 21 апрель куни (ҳамма карантинда вақти) огоҳлантирилган. ФИФА томонидан йўлланган сўнгги хат 20 июль куни қабул қилиб олинган.\nШикоят якуни: Охир-оқибат бу иш жуда қимматга тушиши арафасида турибди. Наманган клуби 30 кун ичида Беленковга 520 минг АҚШ доллари (тахминан 5 миллиард 300 миллион сўм) тўлаши шарт, акс ҳолда ФИФА клубга нисбатан санкциялар қўллайди. Бу трансферларга тақиқ қўйиш, очколарни олиб ташлаш ёки қуйи лигага тушириб юбориш кўринишида бўлиши мумкин. Бироқ бу жазолар ҳам маблағни тўламасликка сабаб бўла олмайди. ЎзПФЛ мазкур масала юзасидан «Навбаҳор» билан ҳамкорлик қилишини ва ФИФА талаб қилган ҳужжатларни юборишга ёрдам беришини маълум қилган.\n«Навбаҳор»дан ёрдамчи мураббий талаб қилаётган пул миқдорини яхшироқ тасаввур қилишингиз ва таққослашингиз учун 5 миллиард 300 миллион сўм – бу Суперлигага чиқишни мақсад қилган Про лига иштирокчиси, Самарқанд вилоятининг бош жамоаси «Динамо» клубининг қарийб йиллик сметасига яқин маблағдир. Энди Наманган вилояти ҳокимияти ҳомийлигидаги «Навбаҳор»нинг йиллик бюджетини тасаввур қилаверинг...\nАфсуски, ўтган 10 йиллардан буён ўзбек футболида хорижликлар билан рўй бераётган мана шундай маш-машалар клубларимизга дарс бўлаётгани йўқ. Молиявий можаролар йиллар давомида жамоаларнинг оёғидан тортиб қолаётганлигини кўриб турибмиз. Аксарият клуб собиқ раҳбарларининг ақлсизларча йўл қўйган қўпол хатолари ўша жамоа ва ундан кейинги раҳбарларга дард устига чипқон бўлмоқда. Энг аламлиси, отни калласидек пулни талаб қилаётган хорижлик аксарият мураббий ва футболчиларни биз майдондаги ўйинлари орқали эмас, клубларимиз устидан ФИФАга ёзилган бир жилдлик шикоятларидан кейин таниб олаяпмиз. Сабаби, савияси ҳаминқадар бўлган легионерларга ҳам ўзбек футболи бозорида харидорлар топилаётганидир. Аслида айрим клублардаги ноҳақликлар фақатгина легионерларга нисбатан эмас, ўзимизнинг футболчиларимизга нисбатан ҳам қилинади, фарқ шундаки қоракўзларимиз ваъдаларга ишониб андиша қилади ёки ечим жуда топилмаса, узоққа бормай ПФЛга мурожаат қилиб қўйишади.\nЭнг ёмони эса юқоридаги муаммолар барҳам топмаётганидир. Яқинда сербиялик футбол агенти Игорь Петковичнинг «Сурхон» клубидаги ҳамюртлари Дарко Станоевич ва Владимир Бубаньяларнинг бир неча ойлик маошларини ололмаётгани ҳақидаги баёноти янгради. Кўраяпсизми, ФИФА билан юқоридаги муаммолар совумай туриб, яна бир молиявий можаро илдиз отаётгандек. Бу масала ҳам вақтида ҳал қилинмаса, эртага ФИФАдан навбатдаги кўп сонли рақамлардан иборат маблағларни ундириб бериш ҳақидаги талаб келса ажаб эмас...\nФИФА президенти Инфантинога қарши жиноят иши қўзғатилди\nФИФА янги рейтинги эълон қилинди: Ўзбекистон ўрнида қолди


Япония Бош Вазир Дзюнитиро Коидзуми бошчилигидаги либерал демократлар партияси якшанба куни бўлиб ўтган Парламент сайловида ўз ўрнини сақлаб қолишга эришди.\n05 март 2021, Тошкент вақти: 20:41\nСайловда Либерал демократлар партияси Парламент юқори палатасидаги 49 та депутатлик ўрнини қўлга киритди. Коидзумининг билдиришича, унинг ўзи исте’фо бериш ниятида эмас.\n«Охирги уч йил ичида Япония иқтисоди сезиларли даражада яхшиланди. Унинг тўла равишда яхшиланиши учун эса янги ислоҳотлар зарур. Бу, худди, катта бир дарахтни парваришлашдек гап. Барча режаларни амалга ошириш, ислоҳотларни тезлаштириш учун мамлакатдаги кучлар бирлашиши лозим», — деди Япония Бош Вазири.


АҚШ ҳарбий учоқларининг Афғонистоннинг Ўрузгон вилоятида тинч аҳолини адашиб бомбардимон қилиши сабабларини ўрганиш учун тузилган Америка-Афғонистон қўшма комиссияси воқеа содир бўлган жойда жумагача ишлайди.\nАфғонистон расмийларига кўра, бомба ташланиши оқибатида 40 киши нобуд бўлган. Улардан 25 нафари битта оила аъзоларидир. Юзга яқин киши жароҳат олган. Қурбон бўлганлар орасидаги кўпчилик - аёллар ва болалардир.\nАмерикалик учувчилар маҳаллий удумга кўра тўй пайтида ҳавога отилган ўқларни душман очган ўт, деб ўйлаганлар ва ўқ отилган ҳудудга ҳаводан зарба берганлар.\nАфғонистон раҳбари Хамид Қарзай "Озод Европа/Озодлик" радиосига берган интервьюсида, тўй уни толиблар ва "Ал-Қаида"чилар хужум қилган пайтда сақлаб қолган кишининг уйида бўлганлигини айтган.


Байден Кобулдан одамларни кўчириш амалиёти натижаларини “мислсиз муваффақият” деб атади\nАҚШ президенти Жо Байден Кобулдан америкаликлар ва бошқа давлатлар фуқаролари, жумладан афғонларни эвакуация қилиш амалиёти натижаларини “мисли кўрилмаган муваффақият” деб атади. Президент 31 август куни Афғонистон миссияси ва эвакуация якунланиши муносабати билан халққа мурожаат билан чиққан.\nБайден ўз нутқида Кобулдан 16 кун мобайнида 120 мингдан ортиқ киши, жумладан 5 мингдан зиёд америкалик, шунингдек бошқа мамлакатлар фуқаролари олиб чиқиб кетилганини билдирган.\nУнинг айтишича, Кобулдан одамларни ҳаво орқали эвакуация қилиш мураккаблиги ва кўчирилган одамлар сони бўйича тарихда ўхшаши йўқ амалиёт бўлган. АҚШ президенти ушбу амалиётга жалб қилинган ҳарбийлар, дипломатлар ва бошқаларнинг хатти-ҳаракатларини юқори баҳолаган.\nУ мазкур амалиёт ҳарбий эмас, балки гуманитар амалиёт бўлганини урғулаган ва эвакуация якунланишидан бир неча кун олдин Кобул аэропортида содир этилган террор хуружида қурбон бўлган 13 америкалик ҳарбийни “қаҳрамонлар” деб атаган.\nПрезидентга кўра, АҚШ барча хоҳловчиларнинг, жумладан Қўшма Штатларга кириш ҳуқуқига эга афғонларнинг мамлакатни тарк этиши учун зарур чора-тадбирларни кўришда давом этади.\n“Афғонистон уруши тугади”, деган Байден. У АҚШ Афғонистонда асосий мақсадига эришганини, эндиликда эса мамлакат Хитой ва Россия тарафидан бўладиган янги таҳдидларга эътибор қаратиши лозимлигини таъкидлаган.\nАмерика қўшинлари Афғонистонда қарийб 20 йил бўлди. Сўнгги америкалик аскар Кобул аэропортини 2021 йил 30 август куни тарк этди.


Энергетика вазирлиги: Кучли шамол ва электр истеъмоли ҳажмининг ўсиши узилишларга сабаб бўлмоқда - zarnews.uz\nЎзбекистон Энергетика вазирлиги электр таъминотидаги узилишлар ҳақидаги шикоятлар бўйича муносабат билдирди. Баъзи озиқ-овқат хизматлари кўрсатадиган тадбиркорлар электр энергияси йўқлиги сабабли озиқ-овқат маҳсулотлари айниётгани ҳақида хабар бермоқда.\nВазирлик маълумотларига кўра, 1−3 июнь кунлари айрим ҳудудларда кучли шамол эсиши натижасида дарахт шохларининг синиши ва айрим кўп қаватли бинолар том қисмининг кўчиши электр узатиш тармоқларининг шикастланишига олиб келди.\n«Бундан ташқари, шу кунларда ҳаво ҳароратининг исиб кетиши натижасида айрим жойлардаги трансформатор пунктларида истеъмол юкламаси ортиши кузатилиб носозликлар келиб чиқмоқда. Ҳозирда ҳудудлар бўйлаб жойлардаги ҳудудий электр таъминоти корхоналари мутахассислари томонидан аварияга қарши бригадалар ташкил этилган бўлиб, юзага келган носозликларни зудлик билан бартараф этиш ишлари олиб борилмоқда», — дейилади хабарда.\nАйни вақтда 2021−2022 йиллар куз-қиш мавсумига пухта тайёргарлик кўриш мақсадида иссиқлик электр станциялари, электр узатиш тармоқлари ва газ таъминоти тизимида модернизация ва реконструкция ишлари олиб борилаётгани эслатиб ўтилди. Ушбу ишларни хавфсиз бажариш мақсадида режа-график асосида электр ва газ таъминотини тармоқдан ажратган ҳолда амалга оширилмоқда.\nЭлектр энергияси таъминоти билан боғлик масалалар бўйича 1154 ҳамда газ таъминоти масалалари бўйича 1104 қисқа рақамларига мурожаат қилиш мумкинлиги маълум қилинди, деб хабар бермоқда Gazeta.uz.


МУСУЛМОННИНГ ХУЛҚИ (37-ҚИСМ) КУЧ-ҚУВВАТ (6-ҚИСМ)\n26-06-2020, 10:53 19 Ўқиш режими + -\nМУСУЛМОННИНГ ХУЛҚИ (37-ҚИСМ)\nИслом ғийбатни ҳаром қилишида мусулмоннинг ботирлиги ва довюраклигини ҳимоя килиш бор. Гина ва адовати туфайли бошқаларнинг маълум ва номаълум айбларини гапириб ҳузур қилувчи кимса энг пасткаш кимсадир.\nЎз қуввати билан бошқаларга жавоб бера оладиган киши, уларга хоҳлагандай рўбарў кела олади. Бу эса хоҳлаганимизча одамларга ёмонлик қилаверамиз, дегани эмас, албатта. Балки, бу ўринда бизлар қуйидагича ҳаракат киламиз: “Агар бировнинг баданидаги касаллик туфайли бўлган айбни ёки обрўсидаги камситилишни топсак уни бизлар ҳеч қачон ошкор қилмайлик”. Ёки умрида қилмаган бир гуноҳни - от қоқилгани каби- қилиб қўйса , уни одамлар орасида фош қилмайлик. Лекин гуноҳ ишни бемалол қилса, унда ҳақ сўзлар билан -озор бермаган ҳолатда-унинг қулоғини қоматга келтириб юборайлик.\nУндай одамларнинг қулоқларини қоматга келтириш холис Аллоҳ учун бўлса, қуйидагиларга риоя килиш лозим: “Сўкмаслик, ҳақорат килмаслик. Уларга озор беришни хоҳламаган ҳолатда гапириш, инсонлардаги кабоҳатни ўзгартириш ва уни ўнглашда астойдил рағбат килиш, бир гуноҳ ишни қилган одамнинг ёмон хислатларини унинг душманларига-уларга яқин ва ҳамтовоқ бўлиш мақсадида -ёмонламаслик Бошқалардаги айб ва нуқсонларни, ўзимда йуқ деб гапирмаслик.\nРасулуллоҳ алайҳис салом айтганлар:“Кимики бир мусулмон кишини қийнаб таом еса, қиёмат куни Аллоҳ унга жаҳаннам ўтидан едиради. Мусулмон кишини қийнаб либос кийган кимсага қиёмат кунида Аллоҳ, жаҳаннам ўтидан кийдиради. Шунингдек кимики бир мусулмонни қийнаб риё ва сумъа-мақтов гапларни эшитишни хохлаш- мақомига эришса, қиёмат куни Аллоҳ уни жаҳаннамдан ўша мақомни беради”( Абу Довуд ривояти).\nАлбатта ғийбат қилиш пасткаш одамларга хос ахлоқдир.\n“Ғийбат қилиш лаёқатсиз одамнинг уринишидир”.\nБу дунёда гуноҳ амалларни қилиб яшаган инсонларни Ислом ёқтирмайди. Чунки ундай одамлар яхши амалларга қараганда одамларнинг хушомадини ёқтирадилар ва шерлардан ортиб қолган таом билан озуқаланадиган тулкилар каби яшашни афзал кўрадилар.\nҲақиқий мусулмон эса бундай ҳолатда яшашни ўзига ор, деб билади. У ер куррасининг қайси бурчагида бўлмасин ҳурмат ва эҳтиромни қозониб юради.


ИнтерФУТБОЛ :: Олий лига (Супер лига): янги мавсум ҳисоб-китоби\nШунингдек, аввалги форматларни ҳам ёддан чиқарамиз. Камига энди футбол томоша қилиш учун математикани ҳам яхшилаб ўрганишга тўғри келади. Чунки Суперлига икки босқич ва тўрт даврадан иборат бўларкан, боз устига, «олтин очко» қоидаси ҳам бор экан.\nЯъни, унга кўра, биринчи босқичнинг икки давраси якунига етгандан сўнг 1-6-ўринлар чемпионлик учун, 7-12-ўрин эгалари эса элитада «жон» сақлаш учун курашишади.\n«Олтин очко» қоидаси эса шундан иборатки, юқори ўрин эгаларининг дастлабки босқичда қуйи поғонада бўлганлар билан ўйинларда қўлга киритган очколари бекор қилинади. Ўз навбатида, аутсайдерлар билан ҳам худди шундай бўлади. Кўриниб турибдики, ҳисоб-китобга шай туриш керак.\nАммо бу нарса биз - ўзбек футболи мухлислари учун кўп муаммо эмас. Ҳисоблаш керакми, демак шундай қиламиз. Бизда тажриба катта. Шу вақтга қадар ҳар бир ЖЧ саралашида Ўзбекистон миллий терма жамоасининг очколари ва имкониятларини ҳисоблайвериб, уста бўлиб кетганмиз.\nЎша ўрганганларимиз яна асқотади. Энди қайсидир жамоанинг Суперлигада ғолиб чиқиши ёки Про-лигага тушиб кетишини бемалол ҳисоблаб юриш мумкин.\nДарвоқе, бу ёқда ҳисоблайдиган бошқа нарсалар ҳам бор...\nЎзбекистон футбол федерацияси томонидан маълум қилинган янгиликлар фақат шу эмас. Ўз навбатида, ҳакамлар, назоратчилар, болалар футболи билан биргаликда бадал пули ҳақида ҳам маълумот берилди.\nИшонамизки, бу қарорларнинг барчаси футболимиз равнақига хизмат қилади. Аммо ҳамма нарса ҳам мунозараларда сайқалланади. Шундай экан, биз ўша қарорлар бўйича баъзи мулоҳазаларни билдириб ўтсак, зарар қилмаса керак.\nКеласи мавсумдан эътиборан Суперлигада бадал пули кескин ошиши ҳақида гаплар тарқаганига анча бўлди. Кимдир 300 миллиондан сўз очса, бошқаси эса майдалашиб ўтирмай, 1 миллиарддан гапирди. ЎФФ ниҳоят, бу масалага ҳам ойдинлик киритди - янги мавсумда элитада қатнашадиган ҳар бир жамоа 500 миллион сўм бадал пули тўлаши лозим бўларкан.\nПро-лига учун эса тўлов миқдори бироз камроқ - 40 миллион сўм. Бу рақамлар сизга ниманидир англатяптими? Солиштириш учун айтиб ўтамиз: ўтган мавсум олий лигада иштирок этган клублар 90 миллион сўм, биринчи лига жамоалари эса 10 миллион сўм бадал пули тўлашганди. Орадаги фарқ қай даражада эканини кўряпсизми?\nДемак, ҳисоблаймиз. 500 миллион сўм - катта маблағ. Бунга ҳеч қандай шак-шубҳа йўқ. Ахир 90 миллион қаерда-ю, 500 миллион қаерда. Айтишга осон. Афтидан, ЎФФнинг ўзи ҳам буни жуда яхши билиб турибди ва қарорини тушунтириш учун расмий сайтида алоҳида хабар ҳам бериб ўтди.\nУнда айтилишича, клублардан олинадиган йиллик тўлов: «биринчи навбатда, мусобақаларни ўтказиш, спорт инвентарлари ва зарурий техник воситаларни харид қилиш, клубларнинг турли ёшдаги жамоалари ўртасида Республика биринчиликларини ўтказиш, илмий-методик қўлланмаларни нашр этиш, чемпионат учрашувларида ишлайдиган ҳакамлар, назоратчилар, комиссарлар маошларини тўлаш» учун керак. Шунингдек, «бадал пуллари миқдорини белгилашда янги мавсумда жамоалар сони қисқаргани, учрашувлар сони эса кўпайгани ҳам инобатга олинган». Хуллас, шунақа гаплар.\nҲа, ЎФФ томонидан бадал пули бу қадар катта бўлиши шу қадар аниқ ва тиниқ қилиб тушунтирилганки, ортиқча эътирозга ўрин ҳам қолмайдигандек кўринади. Аммо буни қарангки, савол барибир топилар экан. Хусусан, федерация томонидан айтиб ўтилганидек, янги мавсумда жамоалар сони қай даражада қисқаргани ва учрашувлар сони кўпайганини бир ҳисоблаб кўрайлик-чи.\nЎтган йили олий лигада 16та клуб иштирок этганди ва ҳар бири 90 миллион сўмдан бадал пули тўлаган. Ҳар ҳолда регламент бўйича шундай бўлиши керак эди. Тўламаганлар эса мусобақадан четлатилган («Обод»). Умумий ҳисобда бу маблағ 1 440 000 000 сўмни ташкил этиши лозим эди.\nЎйинлар сони эса 480тадан иборат бўлиши режалаштирилганди. Демак, ЎФФ ҳар бир учрашувга ўртача 3 миллион сўм сарфлашни мақсад қилган. Тўғри, бу ўринда бошқа харажатлар ҳам бор. Аммо гап жамоалар сони қисқариб, ўйинлар сони ошганига боғланаётган экан, шу нисбатдан келиб чиқиб фикр билдирамиз.\nЮқорида айтилганидек, ўтган йили ПФЛ олий лигадаги ҳар бир ўйин учун ўртача 3 миллион сўм сарфлаган. Тўғри, бу у қадар катта маблағ эмасдир. Аммо кўп харажатлар клублар гарданига юкланганини инобатга олсак, шу 3 миллион ошиб-тошиб, ҳомий ташкилотлар гарданига катта юк бўлиб тушганини тахмин қилиш қийин эмас. Хўш, у ҳолда бу йил вазият қандай тус олади? Ҳомийларнинг юки яна оғирлашадими?\nЯнги регламентга кўра, келаси мавсум Суперлигада 12та жамоа қатнашади. Уларнинг ҳар бири 1 февралга қадар 500 миллион сўм тўлаши лозим. Акс ҳолда, бошига «Обод»нинг куни тушади. Ҳамма иштирокчилар бадал пулини тўлаган тақдирда ПФЛ ҳисобига 6 миллиард сўм тушади.\nЯнги мавсумда Суперлига тўрт давра ва икки босқичда ўтказилади. Ўйинлар сони эса умумий ҳисобда 504та бўлиши кутилмоқда. Яъни, ҳар бир жамоага 42тадан ўйин тўғри келади.\nҲисоблаб чиқадиган бўлсак, ПФЛ томонидан Суперлигадаги ҳар бир учрашув учун ўртача 11 904 761 сўм сарфланиши кўзда тутилган. Бу рақамни яхлитлаб юборсак, деярли 12 миллион сўм келиб чиқади. Демак, ҳар бир ўйин учун аввалгига қараганда 4 баробар кўпроқ харажат талаб қилинади.\nХўш, бу яхшими ёки ёмон? Клубларимиз бундай харажатга тайёрми?\nАгар 2008 йилда қабул қилинган қарорга кўра, ҳар бир клубнинг минимал бюджети 3 миллиард сўм этиб белгиланганини инобатга олсак, назарий жиҳатдан жамоалар бу маблағни тўлаш қудратига эгалар. Бироқ шу билан бирга яна бир жиҳатни ҳам инобатга олиб қўйиш лозим: Суперлигада «Пахтакор»га ўхшаш хусусий клублар кўп топилмайди.\nЙўқ, десак ҳам бўлар. Шундай экан, Суперлигадаги қолган 11 жамоа ва шу билан бирга Про-лигадаги 18 иштирокчининг бари давлат ташкилотларига қарам ҳисобланади. Шу ўринда яна бир савол туғилади - шунча маблағни янги формат учун сарфлаш тўғри бўлармикан?\nЭнди яна бир масалага тўхталсак. Очиғи, Ўзбекистон футбол федерацияси расмий сайтида «Клублардан олинадиган бадал пули нимага сарфланади?» сарлавҳали хабар чиққанда, мусобақаларни ўтказиш, спорт инвентарлари ва зарурий техник воситаларни харид қилиш, клубларнинг турли ёшдаги жамоалари ўртасида Республика биринчиликларини ўтказиш, илмий-методик қўлланмалар нашр этиш, чемпионат учрашувларида ишлайдиган ҳакамлар, назоратчилар, комиссарлар маошларини тўлашдан ташқари клубларга Суперлигада эгаллаган ўрнига қараб мукофот пуллари берилиши ҳам кўзда тутилишини кутгандим. Чунки бадал пули кескин ошгач, бу масалада ҳам янгилик кутишга ҳақли эдик.\nАммо афсуски, ҳозирча ушбу масалада ҳеч қандай маълумот берилмади. Балки Суперлига ғолиби ва совриндорлари учун ҳақиқатан ҳам бирор мукофот кўзда тутилгандир, аммо биз буни билмаймиз. Билганимиз эса шуки, сўнгги йилларда ҳатто чемпион бўлган жамоага ҳам ҳеч қандай мукофот берилмаганди.\nФақат биринчи лигадан элитага ўтган клублар 150 миллион сўм билан тақдирланишини эшитгандик. Аммо бу ҳам қоғозда қолиб кетган вақтлар бўлган. Масалан, аллақачон тарих қаърига сингиб кетган «Обод»га олий лига йўлланмаси учун ваъда қилинган пуллар берилмаган.\nМодомики, ЎФФ янгиланиш йўлидан кетаётган ва иш шунга монанд йўлга қўйилган экан, бу масалада ҳам янгилик бўлишини жуда истаймиз.\nТўғри, Ўзбекистон чемпионати ҳар доим обрўли мусобақа ҳисобланган ва клублар ҳеч қандай мукофотсиз ҳам ғалаба қозонишни ўзи учун шараф деб билади. Аммо гап Профессионал футбол лигаси ҳақида кетаркан, у ташкил этадиган мусобақа ҳам шунга мос тарзда ўтиши керак эмасми?\nАлбатта, ЎФФ бу ислоҳотлари орқали футболимизни юксалтиришга интилаётгани шубҳасиз. Бу йўлда хатоларга йўл қўйилиши ҳам табиий ҳол.\nЧунки фақат ишламаган одам адашмаслиги мумкин. Аммо федерация томонидан амалга оширилаётган ишлар орасида қўллаб-қувватлашга лойиқлари ҳам бисёр. Масалан, ҳакамлик борасида қилинаётган ўзгаришларни шулар сирасига киритиш мумкин.\nКеласи мавсумдан бошлаб ҳакамликка фақат ЎФФ президенти томонидан тасдиқланган мутахассислар қўйилади. Яъни, ҳар бир номзодни Умид Аҳмаджонов шахсан кўриб чиқади. Шундай экан, агар бирор ҳакам нохолисликка йўл қўйгудек бўлса, билингки, масъулият ЎФФ раҳбариятининг ҳам зиммасида бўлади.\nБу эса анча залворли юк. Хўп, Ўзбекистон чемпионатида нохолис ҳакамлик мавжудми? Саволга жавобни бир мисол билан келтирган маъқул бўлса керак. Ўз вақтида Ўзбекистон чемпионатида келишилган ўйинлар борлигини ҳеч ким тан олмасди. Токи ЎФФнинг собиқ президенти Мираброр Усмоновнинг шахсан ўзи гапирмагунга қадар, ҳеч ким бу ҳақда оғиз очишни ҳам истамади. Аммо Усмонов бир оғиз айтган эди ҳамки, келишилган ўйинларга қарши кураш қўмитаси ҳам тузилди. Бу қўмитанинг қандай ишлагани эса бошқа масала...\nБиз ҳакамлик ҳақида ҳам айни гапни такрорламоқчимиз. Шу вақтга қадар мутасаддилар нохолис ҳакамлик ҳақида лом-мим дейишмаяпти. Афтидан, бу масалада ҳам раҳбарлардан бири минбарга чиқиб гапирмас экан, муаммо долзарблик касб этмаса керак. Мантиқан олиб қараганда эса, келишилган ўйин бор эканми, демак нохолис ҳакамлик ҳам учраши тайин.\nМагарки ЎФФ бу борада қатъийроқ иш олиб боришни мақсад қилган экан, биз ушбу ташкилотни астойдил қўллаб-қувватлаймиз. Фақат бир талаб - келишилган ўйинларга қарши кураш қўмитаси уч йил давомида бирорта ҳам келишилган ўйинни фош эта олмагани сингари, ҳакамлик масаласи ҳам ёпиқ қозон ичида қолиб кетмасин. Акс ҳолда, бу ўзгаришлардан наф бўлмайди.\nДарвоқе, янги мавсумда нафақат нохолис ҳакамлик, балки келишилган ўйинлар борасида ҳам янгилик бўлиб қолишини интизорлик билан кутамиз. Олий лигада-ку, бирорта ҳам ўйинда қинғирлик топилмаганди. Оқибати эса ўзингизга аён... Энди Суперлигада бу борада жиддий ўзгаришлар рўй беришидан умидвормиз...


Олмаота ҳокимиятини портлатиб юбориш билан таҳдид қилган шахс таслим бўлди\nҚозоғистонда Олмаота шаҳар ҳокимиятига кириб олиб, бинони портлатиб юбориш билан таҳдид қилган номаълум шахс полицияга таслим бўлди.\nХабарларга кўра, 13 январь куни маҳаллий вақт билан кундузги соат 11:27 да бинога бостириб кирган шахс қўлидаги сумкасида бомба борлиги ва бинони портлатмоқчи эканини айтган.\nҲокимият ичига беркиниб олган шахс ҳеч қандай талаблар қўймагани ва полиция билан бўлган сўзлашувлардан сўнг соат 13:35 да таслим бўлгани хабар қилинмоқда.\nИчки ишлар вазирлиги айни дамда воқеа тафсилотларини ўрганмоқда. Босқинчининг шахси ҳозирча очиқланмаётир.\nҚоғозистондаги айрим оммавий ахборт воситаларида ҳокимиятга бостириб кирган киши 2008 йилда чиққан фуқаровий суд ечимидан норози экани ҳақида хабарлар берилди.\nҲокимият биноси атрофидаги полиция қуршови олингани, ҳудуддаги эвакуация бекор қилингани айтилмоқда.


Google компанияси «Twitter»ни сотиб олиши мумкин » Ўзбекистон янгиликлари – Zamin.uz\n08-04-2015 | 19:44\nZAMIN.UZ / Бизнес / 08 Апрел 2015 года1 283\n7 апрель куни Google компанияси Twitter ижтимоий тармоғини сотиб олиш бўйича музокаралар олиб бораётгани ҳақида хабарлар тарқалганди. Бу ҳақда Briefing.com интернет портали хабар бериб ўтган.Манбанинг маълум қилишича, ҳозирда бир йўла иккита йирик корхоналар сотиб олиш ниятида. Бироқ Google дан бошқа яна қайси концерн бу таклифни билдиргани борасида маълумотлар берилмаган.Ҳозирда Твиттер микроблогининг нархи 345 млрд. Доллар қийматида баҳоланмоқда. Бунгача, 2011 йилда ҳам Google мазкур ижтимоий тармоқни сотиб олиш ниятида бўлгани хабар қилинган, бироқ бу хабарлар ўз тасдиғини топмаганди.Манба: www.kun.uz\nЎқишни тавсия қиламиз Google Лондонда ўзининг биринчи бренд дўконини очди\n13:01 / 12-03-2015\n12:45 / 11-03-2015


Юртимизда барча соҳалар қатори диний соҳада ҳам улкан ислоҳотлар амалга оширилиб, муқаддас ислом динини ўрганиш, аждодлар меросини қайта тиклаш ва уларни келажак авлодларга асл ҳолича етказиш бўйича кенг кўламли ишлар амалга оширилмоқда. Айниқса, охирги йилларда Президентимиз ташаббуслари билан буюк аждодларга муносиб ворисларни тайёрлаш мақсадида юртимизда диний таълим тизимини такомиллаштириш, уларнинг узвийлиги ва узлуксизлигини таъминлаш мақсадида қатор ислоҳотлар амалга оширилмоқда.\nЖумладан, Ўзбекистон Республикаси Президентининг 2017 йил 14-15 апрель кунлари Самарқанд вилоятига ташрифи давомида берилган топшириқлари асосида Ўзбекистон мусулмонлари идорасининг 2017 йил 29 сентябрдаги 01А/092-сонли буйруғи асосан Тошкент ислом институтида Махсус сиртқи бўлим ташкил этилган эди.\nМахсус сиртқи бўлимга ташкил этишдан асосий мақсад Республикамизда фаолият олиб бораётган илмий-тадқиқот марказлари, масжид ва зиёратгоҳларнинг ўрта махсус билимга эга бўлган имом-хатиб, имом ноиби, зиёратгоҳ масъули каби мутахассисларини олий маълумотли кадрлар билан таъминлашдан иборат. Махсус сиртқи бўлимда ўқиш муддати 3 йил бўлиб, унга ҳужжат топширмоқчи бўлганлар ўрта махсус ислом таълим муассасасини тугатган, Ўзбекистон мусулмон идораси тизимида 5 йилдан кўп муддат давомида фаолият олиб бораётган бўлиши талаб этилади. Махсус сиртқи бўлим талабалари учун ҳар томонлама қулай шарт-шароитлар яратиб берилади. Махсус сиртқи бўлимга 2017-2018 ўқув йилида 60 нафар, жорий 2018-2019 ўқув йилида 120 нафар талаба қабул қилинди. Бу ҳақда Тошкент Ислом институти Матбуот хизмати хабар берди.\nЖорий йилнинг 29 октябридан 2018-2019 ўқув йили Махсус сиртқи бўлим 1-курс иккинчи давра гуруҳ талабаларининг 1-семестр ўқув жараёнлари бошланди. Мазкур семестр дарс машғулотлари жорий йилнинг 17 ноябрига қадар давом этади. Уларга институтнинг юқори малакали, узоқ йиллик педагогик тажрибага эга бўлган профессор-ўқитувчилари дарс бермоқда.